Poljske kamiondžije širom Evrope odaju počast kolegi ubijenom u Berlinu\nArijel Žuravski pokazuje fotografiju ubijenog poljskog vozača Lukaša Urbana\nPoljske kamiondžije su zaustavljanjem na parkinzima i minutom trubljenja na drumovima širom Evrope odale počast svom kolegi, šoferu Lukašu Urbanu kome je terorista u Berlinu u ponedeljak oteo kamion, naneo ubodne rane nožem a zatim pucao na njega da bi kamionom ubicom pokosio Božićni vašar u Berlinu i pobio 12 ljudi.\n"Na ulici, autoputu,zaustavimo se na bezbednom mestu i učinimo za njega makar to", objavili su poljski vozači kamiona na Fejsbuku dogadjaj "Truba za poljskog vozača TIR-a ubijenog u Berlinu".\nVideo snimci i fotografije kamiona koji, umesto minuta ćutnje sirenama odaju poštu Urbanu koji se, prema nezvaničnim informacijama koje imaju i poljske vlasti borio sa teroristom i pokušavao dok god je mogao da mu otme volan, stigli su organizatorima iz raznih krajeva Poljske, Evrope a čak i iz SAD i Austrilje.\nKamiondžije u Velikoj Britaniji prikupljaju pomoć za udovicu ubijenog 37-godišnjeg Urbana i njihovog 17-godišnjeg sina a njegovom rodjaku za čiju špeditersku firmu je radio, Arijelu Žuravskom preduzeća i ljudi iz cele Poljske nude materijalnu i finansijsku pomoć za porodicu.\nNa internetu je pokrenuta i peticija predsedniku Nemačke Joahimu Gauku da posmrtno odlikuje Urbana, ako se zvanično potvrde nalazi istrage da je iako smrtno povredjen pokušavao da okrene volan kako ubica ne bi pokosio toliko ljudi.\nLukaš Urban, vozač špedicije Arijela Žuravskog iz Grifina na zapadu Poljske u Berlinu je u ponedeljak čekao na istovar 25 tona čeličnih konstrukcija koje je dovezao nemačkom preduzeću iz Italije, gde mu je na parkingu kamion oteo terorista a Urban je prema nezvaničnim informacijama nemačke policije u trenutku napada bio živ, premda smrtno ranjen.


Vodeći proizvođač čokolade Barry Callebaut otvara fabriku u Novom Sadu • ŠSTK\n– Novi Sad je drugi po veličini grad u Srbiji, sa prestižnim univerzitetom, što nam omogućava pristup resursima koji su nam potrebni za ostvarenje naših planova. Zahvaljujući novoj fabrici u Novom Sadu, u skladu sa našom strategijom „pametnog upravljanja rastom“, bićemo u mogućnosti da proširimo poslovanje u regionu i snabdevamo postojeće i nove kupce širokim asortimanom čokolada, smeša i punjenja. Fabrika će predstavljati regionalni centar iz kog će Barry Callebaut snabdevati čokoladom tržišta jugoistočne Evrope koja beleže veliki rast – rekao je de Saint-Affrique.\nPredsednik Republike Srbije Aleksandar Vučić je izjavio da „smo veoma srećni i ponosni što se jedan izvozno-orijentisani tržišni lider pridružuje prehrambenoj industriji Srbije“.\n– Barry Callebaut će našoj zemlji doneti najsavremeniju tehnologiju i ekspertizu, kao i investicije i radna mesta za naše ljude. Srbija će učiniti sve što je u njenoj moći da ovaj poduhvat uspe – rekao je Vučić.\nObjavljeno 22 aprila, 2019 Kategorije: eKapija intervjui Oznake: Aleksandar Vucic Zapamtite stalni link Objavio Office SSCC


Home » OBAVEŠTENJA » Radnici “Namenske“ iz Lučana žrtve i taoci istrošene industrije\nRadnici “Namenske“ iz Lučana žrtve i taoci istrošene industrije\nBeograd, 04.08.2017. –\nRadnici “Milan Blagojević – Namenska“ iz Lučana zbog puke egzistencije se godinama unazad primoravaju na igru „ruskog ruleta“, budući da ne postoji godina u kojoj neko od radnika nije stradao, pa je i tim i jučerašnje zajedničko saopštenje rukovodstva i sindikata te fabrike povodom tragedije njihovih radnika veoma zabrinjavajuće, ali i cinično.\nPorediti tragediju radnika na poslu sa smrtnim slučajevima na autoputu, pritom negodovati zbog opravdanog interesa javnosti i publiciteta, i uz molbu kroz saopštenje da se gubitak dvojice radnika ne koristi za političke obračune neistomišljenika, upravo potvrđuje da su zaposleni u namenskoj žrtve i taoci istrošene industrije sa dotrajalom tehnologijom, svesno gurnuti u rizik.\nBilo bi veoma interesantno izvršiti poređenja sa drugim sličnim fabrikama u Evropi i doći do podataka da se požari i smrtni slučajevi radnika dešavaju veoma retko, gotovo nikada ili u jako zanemarljivim procentima u odnosu na Srbiju.\nTvrdnje poslovodstva “Namenske“ iz Lučana o ulaganjima u fabriku i bezebednost radnika su čist šminkeraj i svaka dalja proizvodnja bez ozbiljnijih ulaganja preti da odnese još života i zavije nečiju porodicu u crno.\nOno što nas kao autentični radnički sindikat veoma brine je učestala matrica takozvanih „prodržavnih sindikata“ da brane neodbranjivo, izigravajući moralni sapun za obraz nesposobnog poslovodstva, i da takvom igrom upravo oni okreću burence „ruskog ruleta“ svojim kolegama.\nNAZAD: Veselinović: Vlada dužna da obezbedi egzistenciju građanima\nNAPRED: Hladna voda i zaštita od sunca zaposlenima na Aerodromu NT


Učesnici protesta nosili su palestinske zastave, a otvorili su vatru i bacali projektile na bezbednosne snage, koje su postavile barikade na putu ka američkoj ambasadi na severu Bejruta.\nNa barikadama koje su postavili policajci spaljivane su izraelske zastave.\nPrema pisanju lokalnih medija, nekoliko osoba je povređeno, a neki demonstranti su odvedeni u bolnicu zbog gušenja od suzavca.\nDemonstranti su uspeli da sruše jednu metalnu ogradu oko zdanja, uprkos tome što ih policija vodenim topovima stalno gura unazad.\nNa snimcima se vidi kako demonstranti bacaju kamenice na ambasadu, pokušali su da probiju i barikade ispred ambasade.\nInače, Američka ambasada u Bejrutu je još u petak izdala upozorenje, rekavši da je "nekoliko grupa najavilo javne proteste" za 10. decembar.\nRanije u toku dana, libanski ministar inostranih poslova Gebran Basil pozvao je arapske zemlje da sprovedu zajednički politički odgovor nakon odluke Sjedinjenih Država da priznaju Jerusalim kao glavni grad Izraela i pribegnu širokom spektru alata, uključujući i sankcije.\nHAOS U BEJRUTU Demonstranti napadaju ambasadu SAD, lete kamenice i suzavac (VIDEO)\nUŽAS U BEJRUTU Radnica britanske ambasade pronađena mrtva\nTELO NAĐENO PORED PUTA Radnica britanske ambasade u Bejrutu silovana i ubijena, uhapšen VOZAČ UBERA


Šta je Zvezda smislila u vezi stranaca, iz Partizana već stižu burne reakcije, kako će reagovati ostali klubovi?\nNedugo posle ''večitog derbija'' nova tema izbila u pri plan.\nTaman kada smo pomislili da bi ''prašina'' mogla da se slegne posle brojnih komentara u vezi sa spornom situacijom iz 161. večitog derbija i da bi pažnja ovdašnje fudbalske javnosti mogla da se okrene novim evropskim nastupima naših najboljih klubova, sinoć je odjeknula nova informacija, koja bi mogla da dodatno produbi neslaganja na relaciji >> Pročitaj celu vest na sajtu Sportske.net << Zvezda - Partizan.\nSve je počelo od navodnog Zvezdinog pisma pojedinim domaćim klubovima, koje je sinoć objavio ''Telegraf'' i u kojem se lobira da se što pre promeni pravilo o broju stranaca koji mogu da nastupaju u Linglong Superligi Srbije.\nZnate već da je važeće pravilo kako jedna ekipa u prvenstvenoj utakmici može da računa na najviše četiri igrača iz inostranstva, što Zvezdi ove sezone ne odgovara pošto ih ima dvostruko više.\nIpak, crveno-beli su to znali i pre početka šampionata, ali su inicijativu pokrenuli tek posle poraza u 161. večitom derbiju, pa se postavlja pitanje ima li ikakvog osnova da se usred sezone menjaju pravila i na osnovu čega bi ostali klubovi prihvatili tu inicijativu.\nU pomenutom pismu se kao predlog, između ostalog, navodi i da bi svaki klub koji bi imao preko četiri stranca u svom timu, za svakog u zajedničku kasu morao da uplati određenu sumu novca, od 20.000 evra za petog, do 50.000 evra za osmog stranca u ekipi. Taj novac bi potom bio iskorišćen ''za razvoj fudbala u Srbiji''.\nNaravno, ovo je odmah izazvalo negativnu reakciju iz Partizana, a prvi se na Tviteru oglasio potpredsednik kluba Vladimir Vuletić, ironičnim komentarima na pomenutoj društvenoj mreži, ali i pozivom FSS-u da se oglasi ovim povodomi odgovori na neka od njegovih pitanja.\nKako je krenulo, izgleda da će Liga šampiona i Liga Evrope pasti ovih dana u drugi plan. Čekamo reakcije i drugih klubova...\nAkcija: 8 stranaca za spas srpskog fudbala.\n— Partizanus Verus - san⭐⭐⭐⭐ (@PartizanusV) September 29, 2019 -\n— Partizanus Verus - san⭐⭐⭐⭐ (@PartizanusV) September 29, 2019\nPogledaj vesti o: Zvezda - Partizan, Fudbal


Operska sezona Narodnog pozorišta otvorena 3. oktobra veličanstvenim Gala koncertom posvećenom Verdiju - Vesti - Narodno pozorište u Beogradu\nOperska sezona Narodnog pozorišta otvorena 3. oktobra veličanstvenim Gala koncertom posvećenom Verdiju\nOperska sezona Narodnog pozorišta u Beogradu otvorena je 3. oktobra veličanstvenim Gala koncertom posvećenom slavnom italijanskom kompozitoru Đuzepu Verdiju, povodom 120 godina od smrti.\nPod dirigentskom upravom gosta iz Rumunije, maestra Kristijana Sandua, nastupili su prvaci, solisti, Hor, Orkestar Opere i ansambl Baleta Narodnog pozorišta.\nNa repertoaru su bile uvertire, arije, dueti i horske numere iz Verdijevih opera „Moć sudbine“, „Don Karlos“, „Bal pod maskama“, „Travijata“, „Simone Bokanegra“, „Aida“, „Otelo“ i „Nabuko“ u izvođenju Dušana Plazinića, Dejana Maksimovića, Snežane Savičić Sekulić, Ivana Tomaševa, Miodraga Jovanovića, Janka Sinadinovića, Ljubice Vraneš, Evgenije Jeremić i još jednog gosta iz Rumunije, baritona Januta Paskua.\nNarator programa bila je glumica Vanja Milačić koja je u pauzama, između numera, uz učešće dela ansambla Baleta,\ngovorila o značaju Verdija, najvećeg kompozitora zrelog italijanskog belkanta, kao i o njegovim operskim remek-delima iz kojih je, u vidu izdvojenih muzičkih delova, bio koncipiran repertoar ovog koncerta.\nRežiju je potpisala Ana Grigorović, šef Hora je bio Đorđe Stanković, a koncertmajstor Edit Makedonska.\nVeć u sredu, kao i u petak, 6. i 8. oktobra, takođe na Velikoj sceni, ljubitelji opere mogu da pogledaju čuveno delo Kristofa Vilibalda Gluka „Orfej i Euridika“.


Bojazan da današnja (18.55 č) utakmica Crvene zvezde i Liverpula u Beogradu neće biti fudbalski spektakl u potpunosti, umanjena je odlukom „crvenih” da doputuju bez Đerdana Šaćirija, švajcarskog reprezentativca poreklom sa Kosova i Metohije. Posle njegovog ispada na Mundijalu protiv Srbije, kada je pobedonosni gol proslavio pokazujući rukama dvoglavog orla, nije bilo nerealno da se nađe na meti publike na stadionu „Rajko Mitić” i da ceo događaj u četvrtom kolu Lige šampiona dobije političku dimenziju. Ovako je i manja verovatnoća da se dogodi incident koji bi za posledicu imao novu Uefinu kaznu za „crveno-bele”, a na Zapadu osim najčešćih komentara da je Liverpul odluku doneo iz bezbednosnih razloga, ima i kritičkih komentara upućenih na adresu vicešampiona Evrope. „Osim ako je\n05.11.2018 u 18:18\nOd 22 prvaka Evrope samo tri nisu igrala u Beogradu\nUtakmica sa Napolijem je bila istorijska kao prva Zvezdina u elitnom evropskom takmičenju kod kuće još od polufinalnog revanša sa Bajernom 1991. godine, i sledećeg meseca će joj u goste doći Pari Sen Žermen sa par superzvezda svetskog fudbala, ali u međuvremenu stiže Liverpul koji za razliku od ostala dva protivnika „crveno-belih" ima evropsku titulu. I ne jednu nego – pet. Prethodna dva nastupa našeg tima u C grupi Lige šampiona, završena porazima od 6:1 na „Parku prinčeva” i od 4:0 na „Enfildu”, ukazuju da Crvena zvezda nema šta da traži u glamuroznim krugovima evropskog fudbala, ali svojim navijačima može da pruži spektakl poput nekih koje mnogi među njima još imaju u živom sećanju. Na primer, onog iz 1987. sa Real Madridom koji je pred 90.000 ljudi tadašnje „Marakane” poklekao sa\n26.10.2018 u 22:00\nTeško pada deset primljenih golova\nPoraz sa 4:0 zvuči manje loše nego onaj sa 6:1, pa i pored toga što je na „Enfildu” moglo da se završi i gore nego na „Parku prinčeva”, izgleda da je fudbal Crvene zvezde protiv Liverpula bio nešto bolji nego sa Pari Sen Žermenom. U tom kontekstu su bile i izjave „crveno-belih” posle meča. To je hteo da kaže i trener Milojević, ali njegov komentar kako „može da bude zadovoljan”, nakon visokog poraza bez ijedne opasne akcije pred golom protivnika, zapravo je slika nemoći srpskog prvaka i u Engleskoj. Na polovini takmičenja po grupama, naš tim ima najviše primljenih golova od 32 učesnika i najslabiju gol-razliku od „minus devet” (sledeća najlošija „minus šest”), uprkos 25 odbrana golmana Milana Borjana. „Nije samo meni teško nego celoj ekipi, kada primiš deset golova u dve utakmice\n24.10.2018 u 12:58\n„Enfild” čeka hrabru Zvezdu\nPored dovoljno problema u vidu kvaliteta Liverpula i imperativa pobede koji ima u večerašnjem (21 č) susretu trećeg kola Lige šampiona, fudbalere Crvene zvezde u Engleskoj čekaju izvesno teži uslovi za igru od onih u kojima ih je Pari Sen Žermen potukao sa 6:1. Za razliku od pariskog „Parka prinčeva”, „Enfild” ima atmosferu kojoj su podlegli i mnogo bolji timovi od „crveno-belog” koji je pri tom oslabljen povredama Marina, Rodića i Kafua. Ipak, jedan u nizu legendarnih asova koji stadion „crvenih” izdvajaju među svim na kojima su nastupali, nekadašnji dugogodišnji kapiten Čelzija Džon Teri, kaže da „Enfild” „nije samo najgore, nego i najbolje mesto na kojem možete da igrate fudbal”... „Radujete se odlasku tamo, jer predstoji velika utakmica i posebna noć. Polufinalni meč Lige\n09.10.2018 u 17:36\nNurmagomedovu prete suspenzija i oduzimanje titule\nDok kladionice očekuju da će meč koji je najavljivan kao najveći u istoriji mešovitih borilačkih veština (MMA) imati svoj revanš, puno posla čeka sve upletene u organizaciju okršaja između Habiba Nurmagomedova i Konora Mekgregora koji se minulog vikenda u Las Vegasu završio erupcijom nasilja – posle borbe. Nakon pobede u četvrtoj od mogućih pet rundi meča za prvaka sveta u lakoj kategoriji „Ultimat fajt prvenstva”, kako se zove vodeća organizacija MMA, Nurmagomedov je iskočio iz oktagona i napao jednog od Mekgregorovih trenera, a u „ring” su uskočila dvojica boraca iz šampionovog tima i zasula udarcima poraženog Irca koji je pokušavao da dođe sebi od poraza. Neporaženi (skor 27-0) Habib Abdulmanapovič Nurmagomedov je 30-godišnji Rus avarskog porekla iz ruske republike Dagestan na\n05.10.2018 u 08:43\nMože li Zvezda da igra drugačije\nRezultat Zvezdinih fudbalera protiv Pari Sen Žermena od 1:6, ne deluje toliko strašno kada se priseti da je francuski tim prošle sezone u Ligi šampiona pobedio Seltik sa ukupnih 12:1 u dve utakmice (7:1 na „Parku prinčeva”) ili napravio 9:0 u susretima sa Anderlehtom. Koliko je zbilja bilo mučno gledati prvo gostovanje „crveno-belih” u glavnom takmičenju posle 26 godina, jasnije je ako se zna da su Parižani imali znatno slabiju realizaciju nego sa Škotima i Belgijancima… Onih 12 lopti u mreži Seltika došli su iz zbirno 17 šuteva u okvir gola, a Anderleht je primio devet golova iz 16 takvih udaraca za 180 minuta. Za 90, u okvir gola Crvene zvezde upućeno je – 17. PSŽ je ukupno šutirao 33 puta, uključujući četiri izblokirana pokušaja: trostruki strelac Nejmar je imao devet udaraca, dok\n03.10.2018 u 13:48\nZvezdina odbrana u „nemogućoj misiji”\nCrvena zvezda je nekako „preživela” veliki broj šansi koje su imali Salcburg u plej-ofu i Napoli u prvom kolu Lige šampiona, ali njena defanzivna strategija će tek biti na iskušenjima, večeras (18.55 č) protiv Pari Sen Žermena u Francuskoj i u sledećem kolu, kroz tri nedelje u Liverpulu. Pred utakmicu sa Parižanima, predvođenim najskupljim napadačkim trilingom u istoriji svetskog fudbala, navijači „crveno-belih” su na društvenim mrežama i optimisti, ali češće realni kada pokušavaju da ocene koji rezultat bi bio – podnošljiv


Novosti o rukometu\nNaslov: Novosti o rukometu Uto Jun 02, 2009 7:34 pm\nRUKOMET: Zvezdaši ljuti zbog "pornografije"\nUtorak, 2. jun 2009. 15:45\nUpravni odbor rukometnog kluba Crvena zvezda odlučio je da ne dozvoli svojim igračima da učestvuju na revijalnoj utakmici između Partizana i reprezentacije Superlige, na kojoj će crno-belima biti uručen šampionski pehar, saopšteno je u utorak.\nUO Zvezde je takvu odluku doneo na sednici u ponedeljak i neće dozvoliti Davidu Rašiću, Milošu Miloševiću i Vladimiru Perišiću da učestvuju na revijalnoj utakmici koja će u sredu, od 18.30, biti odigrana u dvorani Šumice.\n"Razlog za ovakvu odluku je neodmerena izjava predsednika rukometnog kluba Partizan Velimira Marjanovića, koji je posle večitog derbija rekao da nije hteo da objavi snimak utakmice na internetu, kako ga ne bi optužili za pornografiju", navodi se u saopštenju.\nTakođe, u saopštenju se navodi da će Zvezdini rukometaši igrati na tom meču samo ako se Marjanović, kao predsednik Partizana, ali i Rukometnog saveza Srbije, "javno izvini upravi i igračima rukometnog kluba Crvene zvezde, kao i upravi Sportskog društva".\nRukometaši Partizana su 24. maja u pretposlednjem kolu šampionata pobedili Zvezdu sa 30:23, dok su u subotu crno-beli savladali Tarket sa 31:29 i tako osvojili sedmu titulu prvaka, prvu u poslednjih šest godina.\nEkipu Superlige protiv Partizana predvodiće trener drugoplasiranog tima srpskog prvenstva Kolubare Vladimir Dragićević, koji je na meč pozvao sledeće igrače:\nGOLMANI: Abadžić (Tarket), Perišić (Crvena zvezda)\nLEVA KRILA: Milošević (Crvena zvezda), Marjanović (Metaloplastika)\nLEVI BEKOVI: Rašić (Crvena zvezda), Dačević (Kolubara)\nSREDNJI BEKOVI: Krsmančić (Jugović), Babić (Vojvodina)\nDESNI BEKOVI: Jošić (Jugović), Isailović (Metaloplastika)\nDESNA KRILA: Đukić (Radnički), Radovanović (Kolubara)\nPIVOTMENI: Bećirović (Kolubara), Aleksić (Metaloplastika)


Novi Put » Tema sastanka u “Pioniru”: Podrska inkluzivnom obrazovanju\nNaslovna // Tema dana // Tema sastanka u “Pioniru”: Podrska inkluzivnom obrazovanju\nTema sastanka u “Pioniru”: Podrska inkluzivnom obrazovanju\ndatum unosa Apr 08, 2013\nU Predškolskoj ustanovi „Pionir” u Jagodini danas je održan regionalni sastanak Mreže podrške inkluzivnom obrazovanju kome su prisustvovali predstavnici šest opština Pomoravskog okruga škola, domova zdravlja i centara za socijalni rad, kao i predstavnici Društva učitelja. Na sastanku je bilo i reči o upisu dece u prvi razred osnovne škole i specifičnim problemima u učenju, kao i o polaganju završnog ispita na kraju obaveznog obrazovanja za učenike kojima je potrebna dodatna obrazovna podrška.\n– Razgovarali smo o primeni inkluzivnog obrazovanja u praksi. Mreža podrške uz Ministarstvo prosvete i UNICEF-a čini sve da olakša obrazovanje dece sa poteškoćama u razvoju, da olakša njihovim roditeljima, školama i prosvetnim radnicima. Mreža reaguje tako što na poziv roditelja ili nastavnika direktor škole sa stručnim saradnikom dolazi na teren i uz pregled dokumentacije daje stručne savete za olakšavanje učenja dece. Obuhvaćene su sve predškolske ustanove, osnovne i srednje škole u regionu – izjavila je koordinator lokalne Mreže podrške inkluzivnog obrazovanja za Pomoravski okrug Snežana Mitrović.\nOna je pozvala kolege koji rade u predškolskim ustanovama i školama da se jave Mreži podrške, a kontakt telefoni su na sajtu Ministarstva prosvete.\nKoordinator za inkluzivno obrazovanje Školske uprave u Jagodini Dubravka Jovanović kaže da se Mreža podrške inkluzivnom obrazovanju sastoji od 80 stručnjaka iz cele Srbije.\n– To je mreža koja pruža podršku svim školama, ustanovama, pojedincima, roditeljima, svima kojima je u porcesu sticanja inkluzivnog obrazovanja ta pomoć neophodna – rekla je Dubravka Jovanović.\nNa sastanku je bilo i reči o upisu dece u prvi razred osnovne škole i specifičnim problemima u učenju, kao i o polaganju završnog ispita na kraju obaveznog obrazovanja za učenike kojima je potrebna dodatna obrazovna podrška.


Jednostavnije, brže i sigurnije | PC Press\nMarsovski rover i nevolje s kamenčićima\nS.T.A.L.K.E.R. 2 je odložen do 8. decembra\nKirby and the Forgotten Land stiže na Nintendo Switch u martu\nRuska centralna banka razmatra zabranu kriptovaluta\nNvidia će prodavati čipove u Kini za EV\nJednostavnije, brže i sigurnije\n11. januar 2018. 9. januar 2018. PC Press\nRazmislite o tome kako koristite Internet i pokušajte da identifikujete najzamorniji deo tog procesa. Siguran sam da ćete reći – pamćenje lozinki. Istraživanje koje je za Mastercard sprovela agencija Norstat to i dokazuje. Na uzorku od 10.000 ljudi, 53 odsto online kupaca zaboravlja svoje šifre češće od jednom nedeljno, i u proseku gube oko deset minuta na resetovanje svojih naloga.\nViše od trećine ljudi zbog toga odustaje od online kupovine, dok 60 odsto kaže da je zbog zaboravljenih šifri propustilo vremenski ograničene ponude, kao što su karte za koncerte. Više od 50 odsto odustajanja od transakcije desi se pre nego što kupac dođe do stranice za plaćanje. Odustajanje može da se poveže s raznim razlozima, a jedan od njih je nepraktičnost. Kupci ne mogu da se sete šifre, a kada je se sete, sesija na stranici već je istekla i moraju ponovo da se konektuju, što na kraju dovodi do toga da i trgovci gube ogroman procenat potencijalnih klijenata. Ukoliko uspemo da rešimo ovaj problem, moći ćemo istinski da unapredimo digitalno tržište i učinimo kupovinu na Internetu pravim uživanjem.\nRešenje leži u izgradnji intuitivnog korisničkog iskustva. Želimo da kreiramo iskustvo, gde će korisnici biti identifikovani na osnovu onoga što jesu, a ne na osnovu onoga što pamte. Takvo iskustvo je jednostavnije, brže i sigurnije kako za kupca, tako i za finansijsku instituciju.\nSa sigurnošću možemo reći da su potrošači širom sveta napredni u tom pogledu, jer već otključavaju telefone otiskom prsta. Sada finansijska industrija želi da dostigne taj stepen razvoja, tako da na nekim tržištima već postoji mogućnost plaćanja korišćenjem otiska prsta ili skeniranjem dužice oka (iris scan) i lica, kao PIN koda, odnosno, metode za verifikaciju. Međutim, još smo daleko od toga da ovakvo plaćanje postane industrijski standard.\nPročitajte i: Bankarski trojanac na lažnoj Google Play stranici\nMoglo je i da se očekuje da su SAD i UK među tim naprednim tržištima, međutim, da li ste znali da je i Bugarska među njima? Mastercard i UniCreditBulbank banka sprovele su testiranje biometrijske kartice, koja kombinuje čip tehnologiju sa otiskom prsta, za praktičnu i sigurnu verifikaciju identiteta korisnika kartice prilikom kupovine u radnji. Bugarska je prvo evropsko tržište gde je napredna biometrijska tehnologija testirana i na kraju pilot‑projekta, ispitanici su dali svoj sud o tehnologiji i jednostavnosti njenog korišćenja:\n93 odsto učesnika reklo je da je biometrijska kartica praktičnija za korišćenje od unošenja PIN koda tokom plaćanja;\n95 odsto njih smatra da je biometrijska kartica sigurnija od standardne čip kartice;\nviše od 90 odsto učesnika sigurno bi (ili vrlo verovatno) prešlo na korišćenje biometrijskih kartica.\nSpremnost korisnika je podsticaj za banke da uvedu biometrijska plaćanja u realnu primenu. U 2017. obavili smo studiju sa Katedrom za računarstvo Univerziteta u Oksfordu, u pogledu spremnosti za biometrijska plaćanja i saznali smo da, iako čak 92 odsto banaka želi da primeni biometrijsku tehnologiju, samo 36 odsto njih smatra da su spremni da isporuče adekvatna rešenja. Da bi se prevazišla ova razlika, banke treba da se fokusiraju na učinak, mogućnost za korišćenje, interoperabilnost, sigurnost i privatnost svojih biometrijskih rešenja, takozvanu mrežu pet faktora.\nNapredni program za autentifikaciju\nKao provajder platnih tehnologija, možemo da pomognemo bankama, izdavaocima kartica, da pređu iz teorije u praksu u ovom segmentu. Razvili smo inovativno biometrijsko rešenje – Mastercard IdentityCheckMobile, napredni program za autentifikaciju, koji ima za cilj da iskustvo online plaćanja učini jednostavnijim, intuitivnijim i sigurnijim za korisnike kartica, i da izdavaocima pomogne da maksimalno iskoriste svoj poslovni potencijal.\nOvaj novi set pravila i standarda omogućava glatko iskustvo autentifikacije na osnovu procene rizika, koje sa sobom donosi neprevaziđeno korisničko iskustvo, naročito kada je u pitanju autentifikacija preko mobilnih uređaja i in‑app plaćanje. Uz Mastercard IdentityCheck, banke izdavaoci mogu da zadovolje potrebu potrošača za sigurnom i jednostavnom alternativom statičkim šiframa, dok istovremeno smanjuju prevare, povećavaju stopu odobrenja transakcija i ostvaruju kompetitivnu prednost u odnosu na konkurenciju. Ovo rešenje može da napravi veliku razliku u stopi odobrenja digitalnih plaćanja, koja trenutno iznosi 86%, u odnosu na 97%, kolika je stopa odobrenja fizičkih transakcija.\nKonačno, moramo da uzmemo u obzir i poslovanje u okviru zakonodavne mreže koja se menja. EU je revidirala Direktivu za platne usluge (PSD2), fokusirajući se na odredbe koje se tiču prenosa sredstava s računa na račun, i mere za smanjenje prevara i bolju zaštitu korisnika platnih usluga, zbog čega PSD2 ima potencijal da fundamentalno izmeni korisničko iskustvo.\nPrvo treba obratiti pažnju na dvofaktorsku autentifikaciju, u kojoj korisnici moraju da dokažu svoj identitet na dva od tri načina (nečim što jesu, nečim što imaju ili nečim što znaju). To je veoma efikasan način da se smanje prevare, a da potrošači, trgovci i banke ostvare različite pogodnosti. Izazov leži u načinu implementacije dvofaktorske autentifikacije kako bi se osigurao visok stepen prihvata kod korisnika. Moderni potrošači navikli su na glatko korišćenje i neometane transakcije – primer za to je Amazon one‑click usluga.\nUkoliko jaka autentifikacija korisnika (SCA), predviđena PSD2 regulativom, dovede do smetnji ili ometanja procesa korišćenja, usporiće se prihvatanje digitalnih plaćanja i posledično, trgovci će gubiti posao.\nKoje je rešenje?\nRešenje je da se omogući dovoljno slobode da se realizuju implementacije koje će se dopasti korisnicima, povećati njihovu bezbednost i omogućiti im da se transakcije obavljaju onako kako odgovara njihovoj svakodnevici.\nTakav pristup bi, takođe, osigurao konzistentnost primene u različitim zemljama, za različite tržišne igrače i putem različitih platnih mehanizama. Potrošači ne bi trebalo da prolaze kroz komplikovaniji proces autentifikacije kartičnih plaćanja nego u slučaju prenosa sredstava s računa na račun, naročito kada se uzme u obzir činjenica da već postoji mnogo više mehanizama za zaštitu potrošača prilikom kartičnih plaćanja, nego što je slučaj s plaćanjima s računa.\nSvi igrači u platnoj industriji žele iskustvo koje je i sigurno i jednostavno, ne jedno ili drugo. Biometrijska rešenja, kako ona na nivou korisnika, tako i ona na nivou obradne mreže, mogu da ispune potrebu za boljim i sigurnijim iskustvom i doprineće konvergenciji između fizičkog i digitalnog sveta, baš kako to savremeni potrošači i očekuju.\nNikola Mehandžić, direktor poslovnog razvoja za tržišta Balkana u kompaniji Mastercard\n(Objaljeno u PC#249)\nTagovi: dvofaktorska autentifikacija, Mastercard IdentityCheck, newsletter, PSD2, SCA\n← Vrednost kriptovaluta na dan 11.1.2018.\nXiaomi telefoni zvanično u Srbiji →\nTop50 2021 – u iščekivanju…\nBIZIT 2021 – Ako ste propustili…\nHONOR MagicBook X 15 - Lepo i kvalitetno\nSony uzdrman nakon Microsoft-ove kupovine\nKako da koristite prečice na tastaturi da napravite podeljeni ekran\nZarada na internetu - istina i zablude\nBluetooth: Ko ga je izmislio i kako funkcioniše?\nMali vodič za WhatsApp korisnike\nWhatsApp bi mogao da uvede funkciju napredne pretrage za poslovne naloge\nFortnite se vraća na iPhone i iPad uređaje\nHorizon Forbidden West procurio mesec dana pre objavljivanja\nInternacionalna svemirska stanica će dobiti modul sa filmskim studiom\nCopyright © 2022 PC Press. All rights reserved.


Sloba Stefanović iskren: Imamo veliki problem sa Sekom Sablić! || Gloria\n26/02/2021 u 15h\nIzvor slike: Izvor:Gloria.rs, Foto:Televizija K1\nPoznati glumac Sloba Stefanović, prvak Pozorišta na Terazijama koji trenutno ima zapaženu rolu u sitkomu „Tri muškarca i tetka“, otkrio je danas na K1 televiziji detalje sa snimanja ovog popularnog sitkoma.\n- Mnogo mi je drago što je ova serija toliko gledana i uspešna, drago mi je zato što je u pitanju komedija, sitkom. Moram da vam priznam da je Seka Sablić veliki profesionalac ali da na snimanju imamo velikih problema sa njom. Jedva se suzdržavamo da na setu ne puknemo od smeha – kazao je s širokim osmehom glumac Sloba Stefanović u emisiji „Kec na jedanaest“ na televiziji K1. – Ona je fenomenalna, zaista. Pojavi se, kaže „Idemo“ i stane pred kameru.\nSloba je Aleksandri i Bošku otkrio i da je prezadovoljan likom kojeg tumači u ovom popularnom sitkomu jer je to uloga koju ranije nije imao priliku da igra.\nPročitajte i Slobodan Stefanović: “Hakuna matata” u Zanzibaru (foto)\nSloba Stefanovic, foto: Televizija K1\n- Ja sam jedan maliciozan i zao tip, čovek koji mnogo voli novac i ne bira sredstva da ga se dočepa. To mi je veliki izazov, jer me svi doživljavaju kao uvek vedrog i nasmejanog, što i jesam – kazao je Stefanović.\nPopularni glumac pohvalio je svoju koleginicu Aleksandru Jeftanović da odlično kuva i najavio nove epizode svoje emisije „Gastro maestro“ koje će na TV Doktor i K1 televiziji početi da se emituju od 1. marta.\n- Neki od gostiju u novoj sezoni s kojima sam spremao fantastična jela su i Bojan Marović, Marijana Mićić, Branko Janković, Ivan Jevtović, Dušan Svilar, Bojana Stefanović i mnogi, mnogi drugi – kazao je Sloba na K1 televiziji. – Ova emisija me „loži“ da se kolokvijalno izrazim, i dok god bude tako snimaću je sa zadovoljstvom. Na posao dolazim sa osmehom i imam sjajnu ekipu s kojom se od početka fantastično družim.\n#Slobodan Stefanovic glumac\n#Slobodan Stefanovic i Seka Sablic\n#Slobodan Stefanovic posao\n#Slobodan Stefanovic problemi\n#Slobodan Stefanovic zivot


Zemlju pogodio najveći meteor još od čeljabinskog – i gotovo niko to nije primetio @ InfoBijeljina \nZemlju pogodio najveći meteor još od čeljabinskog – i gotovo niko to nije primetio\nViše puta tokom godine na Zemlju padaju meteori, ali je onaj koji je šestog februara pao u Atlantski okean bio daleko veći od prosečnog, saopštila je NASA.\nMeteor je eksplodirao u vazduhu, skoro hiljadu kilometara od obale Brazila. Procenjuje se da je ova eksplozija bila jedna eksploziji 13.000 tona eksploziva TNT, što je ista jačina eksplozije kao što poseduje atomsko oružje koje su koristili za bombardovanje Hirošime 1945. Reč je o najvećem meteoru još od februara 2013. godine, kada je ogromni meteor eksplodirao iznad Čeljabinska, u čijoj eksploziji je 1.600 ljudi bilo povređeno.\nČeljabinski meteor imao je preko 18 metara i udario je u Zemljinu atmosferu brzinom 18,5 metara u sekundi. Veći deo ostataka meteora sleteo je u lokalno jezero pod nazivom Čebarkul. Astronom Fil Plejt ističe da kada prosečan meteor padne, on je tako mali da pad prođe neprimetno, ali ako padne u naseljenoj oblasti može da razbije prozore i da izazove paniku, ali ističe da ne veruje da bi mogla da se dogodi neka velika šteta. Plejt procenjuje, s obzirom na energiju eksplozije najnovijeg meteora, da je on širok oko pet do sedam metara.\nMalo je verovatno da je neko video meteor, ali je verovatno uhvaćen na snimku vojske koja snima atmosferske eksplozije. Plejt ističe da se pad ovakvih meteora desi nekoliko puta godišnje i da uglavnom to prođe neprimetno. Međutim, postoje i mnogo veći meteori zbog kojih treba da se zabrinemo.\nNasa prati nebeska tela koja su u blizini Zemlje, unutar Sunčevog sistema, u blizini naše orbite. Nasini stručnjaci procenjuju da ima 1.607 asteroida koji se kvalifikuju kao potencijalno opasni. U septembru prošle godine, Pol Čodas, menadžer Nasine kancelarije koja procenjuje objekte u blizini Zemlje u Pasadeni, istakao je da nema postojećih dokaza da je asteroid ili bilo koje drugo nebesko telo na putu na kom bi mogao da utiče na Zemlju. On, takođe, kaže da većina viđenih objekata ima veoma malu verovatnoću da pogodi našu planetu tokom idućeg veka. Jedan od takvih asteroida je asteroid 2013 TX68, koji ne predstavlja pretnju Zemlji, ali može proći veoma blizu Zemljine površine, kako je objasnila svemirska agencija NASA, ali eksperti dodaju da je verovatnoća da će on pasti na Zemlju veoma mala.


Pobeda Hajdučice i Margite, loš start Graničara - eVršac\nFudbalski klub Hajdučica koja se takmiči u okviru Područne fudbalske lige Pančevo, u 18. kolu na domaćem terenu odigrala je derbi utakmicu sa ekipom Radnički iz Kovina i trijumfovala je rezultatom 2:0.\nOdlične igre koje Hajdučica pruža na domaćem terenu i ova pobeda i nisu čudo, da se ekipa iz Kovina ne nalazi ubedljivo na prvom mestu. Trener Mršić može se reći da je savršeno postavio taktiku, stoga i dobar rezultat nije mogao da izostane. Favorizovana ekipa iz Kovina pružila je dobru partiju, ali ne dovoljno dobru za raspoložene Atilu Liptaka i Kiću Ružića, koji su prelepim pogodcima doneli važnu pobedu svom timu.\nZa timove koji se takmiče u okviru Druge južnobanatske lige Istok prvenstvo je upravo počelo. Svoje nastupe su zabeležili ekipa Graničar iz Miletićeva i ekipa Sloge iz Margite.\nNa gostovanju u Velikom Središtu, ekipa iz Miletićeva pokazala je vrlo malo, što govori i veliki poraz od čak 6:1 za ekipu Borac iz Središta. U prvom poluvremenu šanse su se ređale na obe strane, ekipa Borca je bolje otvorila meč, ali je Graničar u nastavku pokazao sav svoj raskoš, za povoljnih 1:1.\nMeđutim drugo poluvreme bio je blago rečeno potop za ekipu iz Miletićeva. Ovom pobedom ekipa Borca se revanširala za poraz u prvom delu šampionata, a ekipa iz Miletićeva mora dobro da razmisli kakvi su joj planovi i dalji koraci ukoliko želi da opstane u ligi.\nEkipa Sloge iz Margite zabeležila je pobedu od 2:1 na gostovanju ekipi Vitorul iz Straže. U početnom odmeravanju snaga domaćin iz Straže se bolje snašao i poveo rezultatom 1:0, ali se zahvaljujući odličnim napadačima Oprei i Nedimoviću, pitanje pobednika nije bilo upitno za konačnih 2:1 za Slogu i još jednu važnu pobedu.


Nikolić danas u Rusiji\nPredsednik Srbije Tomislav Nikolić danas počinje posetu Rusiji, tokom koje će se sastati s predsednikom Vladimirom Putinom i patrijarhom Ruske pravoslavne crkve Kirilom.\nTokom posete Rusiji, Nikolić će primiti nagradu Medjunarodnog društvenog fonda jedinstva pravoslavnih naroda za 2015. godinu.\nNikolić je sinoć doputovao u Moskvu gde ga je dočekala delegacija Ruske pravoslavne crkve koju je predvodio vikarni episkop patrijarha Moskovskog i cele Rusije Poremon.\nNikolić će se danas, prvog dana zvanične posete, sastati s predsednicom Agencije za poslove Zajednice nezavisnih država i dijaspore Ljubovom Glebovom koju je Putin postavio da vodi izradu mozaika u Hramu Svetog Save u Beogradu.\nPosle toga će se sastati s patrijarhom Kirilom i primiti priznanje Fonda jedinstva pravoslavnih naroda.\nTo priznanje biće dodeljeno i bugarskom patrijarhu Neofitu, kao i predsedniku Državne dume Ruske Federacije Sergeju Nariškinu.\nNikolić će se u četvrtak, 10. marta, sastati s Putinom, a prema najavi iz Kremlja, tokom susreta dvojica zvaničnika razmotriće stanje i perspektive razvoja strateškog partnerstva. Kako je najavljeno, neće biti potpisana nikakva dokumenta, niti će biti zajedničkih izjava.


Završiti sve započete projekte - NMR Info\nKreirano jul 24, 2013\nPetar Popov, regionalni koordinator Fonda za kapitalna ulaganja AP Vojvodine posetio opštinu Sečanj.\nDanas, 25. jula 2013. godine u opštini Sečanj održan sastanak sa regionalnim koordinatorom Fonda za kapitalna ulaganja AP Vojvodine. Ispred lokalne samouprave sastanku su prisustvovali: Darko Vukoje, pokrajinski poslanik, Peđa Rađenović, Slobodan Repac, Jon Paunesku, zamenici predsednika opštine, Biljana Savović, predsednica Skupštine opštine Sečanj, Vilić Miomir, direktor JKP „Sečanj“, Radomir Kovačević i Milošević Dejana iz odeljenja za urbanizam. Predsednik Milošević je prisustvovao delu sastanka.\nDolazak koordinatora je podrška lokalnoj samoupravi u realizaciji započetih infrastrukturnih projekata kao i planova za narednu godinu. Vlada Vojvodine putem Fonda za kapitalna ulaganja nastoji da završi sve započete projekte i nastavi sa finansiranjem novih projekata koje će opstina Secanj odrediti kao prioritete.\nInače, opština Sečanj je putem pokrajinskog Fonda za kapitalna ulaganja do sada realizovala mnoge značajne projekte: Rekonstrukcija putne mreže u svim mestima u opštini, pešačka staza uz Tamiš, rekonstrukcija nasipa itd.\n„Stav u Fondu za kapitalna ulaganja je da svih 45 lokalnih samouprava u Vojvodini mogu očekivati saradnju sa Fondom, a da će prioritet biti da oni projekti čija je realizacija započela 2012. godine budu završeni u ovoj godini. Mislimo da je to odgovorno i prema lokalnim samoupravama i prema građanima i samom fondu. U ovoj godini rezervisaćemo onoliko sredstava koliko je potrebno da bi završili započete projekte, a onda ćemo prema sredstvima koja budu na raspolaganju pažljivo odabirati nove projekte koje ćemo finansirati. Ja ću predočiti tok sastanka koji je bio i pored svih problema s kojima se opstina Sečanj suocava , prijateljski, korektan i vise od toga. Svesni smo da ima gomila problema ali je bitno da postoji volja da se to prevaziđe“ rekao je za NMR Info Petar Popov.


Dačić: Priština želi pobedu Srba koji su pod albanskim uticajem | Radio Kosovska Mitrovica\nDačić: Priština želi pobedu Srba koji su pod albanskim uticajem\n3. October, 2019 13:23 |\nMinistar spoljnih poslova Ivica Dačić kaže da Priština želi da na predstojećim izborima na KiM budu izabrani oni Srbi koji ne bi zastupali srpske interese, već bi bili pod njihovim uticajem.\nDačić je u ime Vlade Srbije, ali i SPS-a, čiji je predsednik, pozvao sve Srbe na KiM da glasaju za Srpsku listu jer je, kako je rekao, to garancija da će imati istu politiku sa Beogradom i da će na najbolji način braniti nacionalne i državne interese.\n“Priština želi da budu izabrani Srbi koji bi bili pod njihovim uticajem, koji bi bili Tačijevi, Haradinajevi ili bilo čiji drugi Srbi, odnosno Srbi koji ne bi zastupali srpske interese. Sa druge strane, srpski narod ima interes da se izaberu istinski predstavnici srpskog naroda bez kojih nije moguće voditi politiku zaštite nacionalnih i državnih interesa”, rekao je Dačić novinarima u Beogradu.\nNaglasio je da Priština koristi razne metode da ostvari svoj cilj, te je tako zabranjen ulazak na KiM srpskim zvaničnicima tokom kampanje, dok je Srbima koji nemaju kosovska dokumenta zabranjeno da glasaju.\n“Vučić na sastanku Višegradske grupe – priznanje za Srbiju”\nDačić je ocenio da je veliko priznanje za Srbiju to što je predsednik Aleksandar Vučić pozvan na sastanak Višegradske grupe koji se održava u Pragu i da to pokazuje zainteresovanost višegradske četvorke ne samo za saradnju sa Zapadnim Balkanom, već pre svega sa Srbijom.\n“Višegradsku grupu čine Poljska, Češka, Slovačka i Mađarska i one imaju zajedničke interese. Kada sam prvi put upoznao premijera Mađarske Viktora Orbana, on mi je rekao da misli da centralna i srednja Evropa, gde podrazumeva i Srbiju, treba više da sarađuju. Mi smo spremni”, rekao je Dačić.\nUpitan šta se može očekivati od tog sastanaka po pitanju KiM, ako je poznat stav predsednika Češke Miloša Zemana da će inicirati da se razmatra opcija povlačenja priznanja, Dačić je rekao da su to njegovi dugogodišnji stavovi i da nisu novi.\n“Postojale su velike razlike češkog predsednika, parlamenta i vlade po pitanju KiM. Vlada je donela odluku o priznanju Kosova bez odluke parlamenta, pošto parlament nije mogao da izglasa takvu odluku”, naglasio je Dačić.\nSmatra da je takva inicijativa Zemana za Srbiju dobrodošla, zato što pokazuje da to pitanje nije završeno i zatvoreno i da postoje različita mišljenja unutar evropskih zemalja koje su priznale Kosovo.\n“Teško je očekivati da će Vlada Češke doneti takvu odluku”, rekao je Dačić i dodao da se može ražgovarati da zemlje koje su priznale Kosovo, dok je dijalog Beograda i Prištine u toku, zamrznu priznanje.\n“Bilo bi logično očekivati da Češka suspenduje ili zamrzne svoju odluku kao što su to uradili Egipat, Peru… Ne mora da povlači odluku o priznanju, ako je to za njih teško. To su njihove stvari u koje ne bih ulazio, ali ne vidim da sadašnja češka vlada ima veliki entuzijazam povodom tog pitanja”, zaključio je Dačić.


Užički robotičari spremni za Šangaj - Užicka Republika Press\nTri učenika i nastavnik informatike i računarstva osnovne škole kralja Petra Drugog iz Užica sutra kreću put Šangaja gde će zahvaljujući podršci Fondacije “Zajedno za mlade-Prof.dr Danica Grujičić” učestvovati na Svetskom takmičenju iz edukativne robotike.\nU timu užičkih robotičara su učenici osnovne škole kralja Petra Drugog iz Užica Dragica Gavrilović, osmi razred, Luka Majkić i Andrej Stevanović, šesti razred. Učenici su se za takmičenje pripremali mesec dana i po njihovim rečima važno je da učestvuju i da pokušaju da zabeleže uspeh.\nNa Svetsko takmičenje koje se održava 14 i 15.decembra i na kome će učestvovati preko 10 000 takmičara iz celog sveta, sa učenicima putuje i njihov nastavnik informatike i računarstva Goran Bojović. On ističe da je velika konkurencija i da ih je tokom priprema između ostalog savetovao da na takmičenju budu što smireniji kako bi što bolje uradili zadatke. Ovo će za učenike biti veliko iskustvo a oni imaju znanje bez obzira na rezultat koji ostvare u Kini, zaključio je Bojović.\nFondacija “Zajedno za mlade-Prof.dr Danica Grujičić” u protekla tri meseca prikupila je preko 4300 dolara za nabavku robota za pripreme učenika, a iz tih sredstava kupljene su i povratne avionske karte i biće pokriven kompletan boravak u vreme trajanja takmičenja u Šangaju.\nRadovan Novaković iz Fondacije “Zajedno za mlade-Prof.dr Danica Grujičić” naveo je da je za odlazak na takmičenje i sve troškove obezbeđeno preko 4300 dolara. Cilj nam je da nastavimo da promovišemo prave vrednosti i da mladi razvijaju svoje talente, rekao je on.\nZahvalivši se Fondaciji “Zajedno za mlade-Prof.dr Danica Grujičić” direktor škole Danijel Radević je istakao da je ponosan na učenike i kolegu Bojovića koji će predstavljati školu, grad i državu. Želim da se lepo provedu i da upoznaju učesnike iz drugih zemalja, a sa odlazak u Kinu i plasman na takmičenje svetskog ranga je značajan rezultat.\nPodsećamo, užički osnovci su pobednici republičkog takmičenju iz robotike na osnovu čega su se plasirali na Svetsko prvenstvo iz edukativne robotike. U dalekom Šangaju oni će se takmičiti u konkurenciji sa osnovcima iz Amerike, Portorika, Tajvana, Japana, Španije, Turske…


Petoro osumnjičenih za korupciju u KC Kragujevac u pritvoru do 30 dana - Društvo - Dnevni list Danas\nPočetna » Društvo » Petoro osumnjičenih za korupciju u KC Kragujevac u pritvoru do 30 dana\nPetoro osumnjičenih za korupciju u KC Kragujevac u pritvoru do 30 dana\nPred Posebnim odeljenjem Višeg javnog tužilaštva u Kraljevu za suzbijanje korupcije protiv 14 osumnjičenih u predmetu korupcije u Kliničkom centru u Kragujevcu u toku je postupak preduzimanja dokaznih radnji.\n0Piše: Beta 23. septembra 2019. 17.18 Izmenjeno: 17.19\nU Posebnom odeljenju VJT u Kraljevu je danas Beti rečeno da je za petoro osumnjičenih određen pritvor do 30 dana.\nOdluku je donelo Posebno odeljenje Višeg suda u Kraljevu za suzbijanje korupcije zbog postojanja „osobitih okolnosti koje ukazuju da će ometati krivični postupak uticanjem na svedoke“.\nKako je MUP saopštio 17.septembra, uhapšeno je 13 osoba zbog sumnje da su počinili više koruptivnih krivičnih dela kojima su naneli štetu Kliničkom centru Kragujevac.\nTom prilikom, osumnjičeni da su zloupotrebom položaja u postupku javnih nabavki kojima su ostvarili protivpravnu imovinsku korist od oko 26 miliona dinara, uhapšeni su rukovodioci u KC Kragujevac D.P.(49) i N.S.(48) kao i devet posrednika u prodaji medicinskih sredstava i opreme.\nTakođe, zbog sumnje da je počinio krivično delo zloupotreba službenog položaja, trovina uticajem i falsifikovanje službene isprave uhapšen je rukovodilac u Kliničkom centru Kragujevac G. A. (55) koji je obavljao vanstandardne estetske operacije za koje je od pacijenata uzimao novac.\nZaposlena u Kliničkom centru Kragujevac M. G. (43) uhapšena je zbog sumnje da je pomagala G. A. u izvršenju krivičnog dela.\nViši sud doneo rešenje o 30 dana pritvora za trojicu osumnjičenih za ubistvo u Belvilu\nKragujevac od primera dobre borbe protiv epidemije do žarišta kovida 19\nU KC Kragujevac smešteno oko 250 pacijenata, od kojih su 54 na intenzivnoj nezi


Mainstream po drugi put nominovan za poslodavca godine -\nSrpska asocijacija menadžera (SAM), već šestu godinu za redom, organizuje izbor za prestižno priznanje „SAM Godišnje nagrade“ sa ciljem promovisanja izuzetnosti i podsticanja kreativnosti i konkurentnosti u različitim sferama društvenog i poslovnog života.\nPrema mišljenju članova i žirija Srpske asocijacije menadžera, u užem izboru za prestižno priznanje „SAM Godišnje nagrade“, našle su se kompanije koje su u 2017. godini ostvarile posebne poslovne rezultate i ponudile najbolje uslove za rad i razvoj profesionalnih menadžera.\nZa priznanje u kategoriji SAM Poslodavac godine u kategoriji malih i srednjih preduzeća, po drugi put je nominovana i kompanija Mainstream, na šta smo veoma ponosni! Među finalistima u ovoj kategoriji se nalaze i kompanije Atria grupa, Aura, Vinarija Aleksić i Wannabe magazin.\nPrilikom izbora finalista u ovoj kategoriji, razmatrani su samo preduzetnici i mikro i mala preduzeća koja su u 2017. godini ponudila najbolje uslove za rad i razvoj, a koja ispunjavaju sledeće kriterijume:\nRadni uslovi i motivacija,\nSAM Godišnja nagrada se tradicionalno održava svake godine u decembru mesecu i ima za cilj promovisanje dobrih poslovnih praksi, unapređenje poslovnog okruženja, afirmaciju i promociju menadžerske struke, predstavljanje onih kompanija, menadžera, obrazovnih institucija i inicijativa koje se zalažu za bolje uslove poslovanja, odgovorno poslovanje, kao i za bolji život svih građana u celini. Događaj uključuje uručenje priznanja, a svečanoj ceremoniji će prisustvovati najuticajnije zvanice iz poslovnog, političkog, kulturnog i medijskog života Srbije.\nSvim nominovanim kompanijama i pojedincima čestitamo ulazak u finale i želimo im mnogo uspeha tokom glasanja i još bolje poslovne rezultate u narednom periodu.\nnajbolji radni uslovi i motivacija,\nMainstream nominovan za poslodavca godine u kategoriji malih preduzeća 25 новембра, 2015


Polaznici obuka u poseti Novosadskom sajmu - Služba za realizaciju programa razvoja AP Vojvodine\nPolaznici obuka za pekare, kuvare i poslastičare, koje su organizovane u projektu “Znanje svima”, posetili su 81. međunarodni poljoprivredni sajam u Novom Sadu – vodeći sajam iz oblasti agrobiznisa na prostoru Zapadnog Balkana i Jugoistočne Evrope.\nPredavač u obukama za poslastičare Lehel Drobnik, koji je vodio grupu polaznika, kaže da je ovo bila dobra prilika da se oni upoznaju sa celim proizvodnim procesom uzgoja namirnica, kako biljnog tako i životinjskog porekla.\n- Videli su kako teče proces rasta biljke, od semena do ploda i kako se plod koristi u ishrani, a isto to mogli su da vide i kada se radi o naminicama životinjskog porekla. Odlučili smo da posetimo sajam zbog ugostiteljskog i industrijskog aspekta, tako da smo se zadržali na mnogobrojnim štandovima, od onih na kojima su prezentovane organski uzgojene naminice do onih na kojima su pokazane različite tehnologije pripreme hrane – objašnjava Drobnik.\nOn dodaje da među polaznicima ima onih kojima je Poljoprivredni sajam dobro poznata manifestacija jer dolaze iz ruralnih sredina, pa su na štandovima mogli da sretnu poznata licia iz svojih mesta, a neki od njih su prvi put posetili ovu međunarodno priznatu sajamsku manifestaciju.\n- Polaznici obuka za poslastičare i pekare u aprilu su posetili Sajam gastronomije, koji je takođe organizovan na Novosadskom sajmu i to je bila prilika da više nauče o hrani, o različitim načinima dekoracije, o nekim hemijskim tehnikama poput pravljenja mehurića ili dimova. S druge strane, ovoga puta imali smo priliku da vidimo inovacije poput sprave za pravljenje četvrtastih palačinki ili pakerice – mašine koje pakuju hranu za poneti – kaže Drobnik.\nNovi Sad, 22. maj 2014.\n← Poslovne prilike leže u neiskorištenim potencijalima ruralnog i ekoturizma Najava za „Dan otvorenih vrata“ →


Penzioni fondovi doneli rast Belexu na kraju godine | Kamatica\nPočetna > berza > Penzioni fondovi doneli rast Belexu na kraju godine\nPoslednja trgovačka sedmica u 2020. donela je snažan rast domaćeg tržišta akcija pre svega usled snažne aktivnosti domaćih penzionih fondova. Indeks najlikvidnijih akcija, Belex15, skočio je 2,5 odsto na 748,6 poena dok je ukupan promet na tržištu iznosio 172 miliona dinara (1,5 miliona evra)\nNajprometnija akcija sa realizacijom od 101,3 miliona dinara bila je ALTA banka (JMBN), zahvaljujući velikom prometu ostvarenom na nivou od 5.700 dinara. U nekoliko transakcija isprometovano je 6,2 odsto od ukupnog broja akcija, da bi se potkraj sedmice sa malim prometom ove hartije spustile na 5.002 dinara.\nAkcije Naftne industrije Srbije (NIIS) nastavile su uzlazni trend motivisan aktivnošću penzionih fondova pred kraj poslovne godine. NIS je poslednjeg trgovačkog dana stizao do nivoa od 650 dinara, dok je ukupan promet u trgovanju iznosio 56,2 miliona dinara.\nAkcije Fintel energije (FINT), jedne od najnelikvidnijih članica indeksne korpe, ostvarile su prošle sedmice promet od čak 75,2 miliona dinara, zahvaljujući velikom trgovanju poslednjeg trgovačkog dana. Akcije Komercijalne banke (KMBN) zadržale su se oko nivoa od 3.000 dinara uz promet od 25,7 miliona dinara. Protekle sedmice NLB je i zvanično postao vlasnik 83,2 odsto akcija banke nakon uplate 387 miliona evra kako je i dogovoreno u privatizaciji sprovedenoj krajem februara.\nAerodrom "Nikola Tesla" (AERO) skočio je u sedmici 9,1 odsto na 1.036 dinara, okončavši godinu u plusu od 3,8 odsto. Glavni razlog ovog uspeha i neobičajeno dobrog prinosa u okolnostima koje su zadesile ovu kompaniju su mala količina akcija raspoloživih za trgovanje i prenaglašena aktivnost fondova pred kraj godine.


„Dodik je napao državu BiH i temelje mira“: Bošnjački član udario na srpskog člana Predsedništva BiH - 11.11.2021, Sputnik Srbija\nNapad Milorada Dodika i vlasti Republike Srpske na državu BiH i njene institucije – napad je na temelje mira, rekao je bošnjački član Predsedništva BiH Šefik... 11.11.2021, Sputnik Srbija\nDžaferović je u razgovoru sa poslanicima grupe Zelenih i članovima Grupe prijatelja BiH u Evropskom parlamentu Tineke Strikom i Romeom Francom, tražio veću podršku Evropske unije Kancelariji visokog predstavnika, kao i mehanizme sankcionisanja aktera koji, kako je rekao, „potkopavaju ustavni poredak“.Džaferović je rekao da je BiH, uz podršku međunarodne zajednice, napravila ogroman napredak u proteklih 26 godina te da je taj „napredak ugrožen unilateralnim akcijama vlasti entiteta Republike Srpske“, objavio je sarajevski portal Kliks, prenosi Tanjug.U fokusu razgovora bile su Dodikove najave da će, kako se navodi, „napasti kasarne Oružanih snaga te protivpravnom silom pokušati da spreči državne institucije da deluju na teritoriji entiteta Republike Srpske“.Navodi se da je Džaferović kazao „da Evropska unija treba da pruži punu podršku Kancelariji visokog predstavnika, kao i mehanizme sankcionisanja aktera koji potkopavaju ustavni poredak“.On je, dodaje se, kazao da je „bolje zaustaviti jednog političara nego dopustiti mu da uvuče celu državu u destabilizaciju i konflikte“.Navodi se i da je razgovarano o situaciji u regionu i da je istaknuto da „situacija u Bosni i Hercegovini nije izolovan problem, već predmet negativnih uticaja i mešanja iz susednih država“.\nmilorad dodik, republika srpska (rs), šefik džaferović, region – politika, region, bosna i hercegovina (bih)\n16:41 11.11.2021 (Osveženo: 16:04 16.11.2021)\nNapad Milorada Dodika i vlasti Republike Srpske na državu BiH i njene institucije – napad je na temelje mira, rekao je bošnjački član Predsedništva BiH Šefik Džaferović.\nDžaferović je u razgovoru sa poslanicima grupe Zelenih i članovima Grupe prijatelja BiH u Evropskom parlamentu Tineke Strikom i Romeom Francom, tražio veću podršku Evropske unije Kancelariji visokog predstavnika, kao i mehanizme sankcionisanja aktera koji, kako je rekao, „potkopavaju ustavni poredak“.\nDžaferović je rekao da je BiH, uz podršku međunarodne zajednice, napravila ogroman napredak u proteklih 26 godina te da je taj „napredak ugrožen unilateralnim akcijama vlasti entiteta Republike Srpske“, objavio je sarajevski portal Kliks, prenosi Tanjug.\nU fokusu razgovora bile su Dodikove najave da će, kako se navodi, „napasti kasarne Oružanih snaga te protivpravnom silom pokušati da spreči državne institucije da deluju na teritoriji entiteta Republike Srpske“.\nNavodi se da je Džaferović kazao „da Evropska unija treba da pruži punu podršku Kancelariji visokog predstavnika, kao i mehanizme sankcionisanja aktera koji potkopavaju ustavni poredak“.\nOn je, dodaje se, kazao da je „bolje zaustaviti jednog političara nego dopustiti mu da uvuče celu državu u destabilizaciju i konflikte“.\nNavodi se i da je razgovarano o situaciji u regionu i da je istaknuto da „situacija u Bosni i Hercegovini nije izolovan problem, već predmet negativnih uticaja i mešanja iz susednih država“.


VOŽDOVČANI PRED PUT U ČAČAK: Želimo da nametnemo naš stil igre - Domaći fudbal, Fudbal\nHotSport»Fudbal»Domaći fudbal»VOŽDOVČANI PRED PUT U ČAČAK: Želimo da nametnemo naš stil igre\nVOŽDOVČANI PRED PUT U ČAČAK: Želimo da nametnemo naš stil igre\nStrahinja Nikolić| 2017-11-24T13:52:46+00:00\t24. nov 2017. 13:35|0 komentara|HotSport, Voždovac\nFudbaleri Voždovca danas od 17 časova igraju protiv Borca iz Čačka, a trener Ilija Stolica i fudbaler „zmajeva“ Todor Petrović su na konferenciji za medije istakli da veruju u pobedu, ali i da poštuju protivnika.\nSLS: ‘Kec’ jedino u Nišu, u ostalim ut...\nLUKOVIĆ: Dinamo je u situaciji kao i mi, nemamo po...\nALEN MAŠOVIĆ: Očekuje nas teška utakmica sa nezgod...\n– Za nas je veoma važno da naš stil igre koji imamo, takođe i da nametnemo, te da kroz fudbalske stvari pokušamo da ostvarimo povoljan rezultat, rekao je na početku trener Ilija Stolica.\nPotom je prokomentarisao i ekipu Borca:\n– Oni su zavredili naše poštovanje. Ne samo igrom koju pružaju, jer dobro znam koliko je teška i komplikovana bila utakmica ovde na „krovu“, pre tri meseca, znamo da kasnije počeli sa pripremama, znam kakve su probleme imali u pripremnom periodu i znam da kako vreme bude odmicalo, oni će praviti sve bolje rezultate. Čeka se samo trenutak da počnu da ostvaruju pobede na terenu. Voleo bih da to bude posle utakmice sa Voždovcem. Kolegu Spasića, takođe izuzetno cenim i poštujem, dodao je Stolica.\n– Moram da naglasim, ne samo što imamo veliko poštovanje prema igri koju Borac pokazuje, imamo i ogromno poštovanje za sve ono što su pokazali i van igre. Ono što se njima dešavalo na poslednjoj utakmici, mislim da treba da bude znak i upozorenje za sve nas. Imaju moju punu podršku i velike simpatije sa moje strane, jer su time pokazali da su ekipa koja ima stav i karakter u mnogo kompleksnim i komplikovanijim situacijama, pre svega, po igrače i po trenere, generealno u našoj ligi. Sa te strane, želim im da se što pre fokusiraju i okrenu fudbalu i fudbalskim stvarima. Mogu da poručim da im dolazi ekipa, koja će pokušati da se sa njima nadigrava, na pravi fudbalski način. Pozivam i publiku u Čačku da dođe u što većem broju i da podrži ove dve ekipe, zaključio je Stolica.\nPetrović je istakao:\n– Očekuje nas jedna zanimljiva utakmica u Čačku, jer smatram da Borac igra dobro i tabela ne mora ništa da govori, idemo tamo da nametnemo naš stil igre, koji je sada već prepoznatljiv, daćemo svoj maksimum na terenu i trudićemo se da dođemo kući u Beograd sa povoljnim rezultatom.\nVoždovac je četvrti na tabeli sa 31. osvojenim bodom, dok Borac zauzima poslednje, 16. mesto sa 10 osvojenih bodova.


Pobede košarkašica i košarkaša Radničkog značajne u borbi za opstanak - Ritam Grada - vesti Kragujevac\nPočetna Sport Pobede košarkašica i košarkaša Radničkog značajne u borbi za opstanak\nI košarkašice i košarkaši Radničkog zabeležili su pobede koje ih ostavljaju u igri da ostavre cilj zacrtan pred početak sezone – opstanak u najvišem rangu takmičenja.\nDame su pobedom nad ekipom Novosadske ŽKA u „SBB Jezeru“, rezultatom 77:73 (21:18, 20:23, 23:20, 13:12), napravile verovatno presudan korak ka opstanku u Prvoj ženskoj ligi Srbije. Muška ekipa Radničkog je, nakon produžetaka, trijumfovala protiv ekipe Pirota 94:82 (20:25, 20:16, 21:16, 18:22, 15:3).\nDva kola pre kraja ligaškog dela takmičenja, Kragujevčanke imaju pobedu više, ali i bolji međusobni skor u odnosu na Novosađanke. Jasno je da bi košarkašice Radničkog pobedom u jednom od naredna dva meča, protiv Kraljeva kod kuće ili na gostovanju šabačkoj Dugi, i teoretski osigurale opstanak u ligi, bez obzira na rezultate novosadske ekipe u poslednja dva kola.\nU dramatičnom finišu, novajlija Mekbrajd je pogodio trojku koja je Šumadincima donela produžetak, u kome su stvari konačno legle na svoje mesto, tako da je „SBB Jezero“ ipak ostalo neosvojiva tvrđava za Piroćance.\nLekarski tim Radničkog nije uspeo da osposobi Andreju Stevanovića za ovu utakmicu, ali se zato umesto njega u rosteru Kragujevčana našlo jedno novo ime. U pitanju je Amerikanac Volter Mekbrajd, momak koji je bukvalno u „minut do 12“ licenciran za ovaj meč. Već na svom debiju u dresu kragujevačkog kluba, Mekbrajd je ostavio pozitivan utisak, ubacivši nekoliko važnih poena, uključujući i već pomenutu trojku za produžetke.\nUoči dodatnih pet minuta igre psihološka prednost bila na strani Kragujevčana, koji su do pre samo par trenutaka bili maltene na ivici ambisa, a sada im se pružila prilika da u produžetku dođu do trijumfa. I zaista, Piroćanci su u dodatnom periodu igre ostali bez ideje u napadu i nastavili su da forsiraju šut za tri poena, koji je, kao što je poznato, promenljiva kategorija.\nPrednjačio je kapiten Raško Katić sa 22 poena i 14 skokova, ali je epitet najkorisnijeg igrača susreta zaradio plejmejker Kragujevčana Filip Dumić, koji je uspeo da dogura do „tripl-dabla“ – 20 poena, 13 asistencija i 10 skokova, ukupno 32 indeksna poena. Stefan Đorđević je ubacio 15 poena, novajlija Mekbrajd 14, Ivan Nedeljković je zastao na 11 poena, dok je Matija Popović ostvario još jedan „dabl-dabl“ – 10 poena i 14 skokova.\nKragujevčani su ovom pobedom napravili otklon od opasne zone i sa učinkom od 9 pobeda i 12 poraza nešto mirnije čekaju naredne takmičarske izazove. Četu Ivice Vukotića sada očekuju dva vezana gostovanja, najpre kraljevačkoj Slogi u zaostaloj utakmici 15. kola, a potom i drugoplasiranoj Vojvodini u Novom Sadu.\nPrethodni članakU Šumadijskom okrugu registrovano 156 novoobolelih\nSledeći članakAntitela najbrže stvara “Fajzer”, a najsporije kineska vakcina


Đilas najavio da se povlači sa funkcije predsednika KSS - Sputnjik Srbija\n02:10 27 Septembar 2020\nĐilas najavio da se povlači sa funkcije predsednika KSS\n11:36 23.08.2016 Preuzmite kraći link\nPredsednik Košarkaškog saveza Srbije (KSS) Dragan Đilas najavio je danas da će se povući sa funkcije i da će u narednih nekoliko meseci prepustiti to mesto nekom ko će doneti novu energiju.\nKošarkašice Srbije osvojile bronzu (foto)\nĐilas, čiji mandat ističe 2019. godine, rekao je u intervjuu za „Politiku“ da smatra kako je šest godina provedenih na tom mestu dovoljno.\n„Ostvarili smo ogromne uspehe, Savez nema finansijskih problema, uvaženi smo u FIBA. Mislim da je vreme da na čelo Saveza dođe neko novi, sa novom energijom. Mandat mi traje do 2019. godine, dva puta su me ljudi iz košarke birali za predsednika, što je bila velika čast za mene.“\n„Odlučio sam da je sada vreme da se povučem“, rekao je Đilas u vreme čijeg mandata su osvojene četiri medalje na međunarodnim takmičenjima.\nKošarkašice su postale šampionke Evrope i bronzane na OI, a košarkaši imaju srebro sa Svetskog prvenstva i OI.\nkošarka, đilas, Srbija


U IRANU PRIVEDENA RUSKA NOVINARKA: Još uvek nisu utvrđene okolnosti incidenta! | Happy BSC portal\nU IRANU PRIVEDENA RUSKA NOVINARKA: Još uvek nisu utvrđene okolnosti incidenta!\nRuska ambasada u Teheranu saopštila je danas da je ruska novinarka Julija Juzik privedena u glavnom gradu Irana.\nBivši suprug ruske novinarke Boris Vojcehovski je prethodno na Fejsbuku objavio da ga je Julija zvala iz pritvora, navodeći da se suočava sa optužbama da je špijunirala za Izrael.\nKako je naveo, novinarka se u Iranu nalazi već četiri dana.\nRusko Ministarstvo spoljnih poslova je zbog privođenja novinarke pozvalo iranskog ambasadora u Moskvi Mehdija Sanaja.\n"Posle pritvaranja ruske državljanke Julije Juzik u Teheranu, Ministarstvo spoljnih poslova je pozvalo iranskog ambasadora da bi se utvrdile okolnosti incidenta i obezbedila prava Rusa", izjavila je portparolka ministarstva Marija Zaharova.\nPovodom ovog slučaja za sada se niko od iranskih zvaničnika nije oglasio.


Partneri i poslodavci | OROOK Construction Careers\nPosao u građevinarstvu × Profil poslodavca ×\nDobro došli u Schindler: ogranak svetski poznate švajcarske kompanije sa dugogodišnjom istorijom. Saznajte više o tome kako u motivisanom i angažovanom radnom okruženju možete da se razvijate i planirate svoju karijeru.\nGAT iz godine u godinu proširuje poslovne aktivnosti, a danas kontinuirano pruža kvalitetne usluge izgradnje kompletnih objekata po principu ‚‚klјuč u ruke”.\nPosao u građevinarstvu Profil poslodavca\nUpoznajte TRON TEX, firmu koja promoviše i podstiče inovacije u građevinarstvu\nPreko hiljadu zvučnih referenci predstavljaju garant kvaliteta usluga koje TRON TEX nudi svojim klijentima. Kompanija je u stanju da na jednom mestu obezbedi sve što je potrebno za sigurnu kvalitetnu gradnju.\nOd osnivanja, vizija o moćnoj i profitabilnoj poljoprivredi bila je zvezda vodilja kompanije Elixir Group, poznate po odgovornom postupanju prema zaposlenima, poslovnim partnerima i društvenoj zajednici.


Mališani Crvene zvezde i Partizana na turniru u Zvečanu - Kosovo Online\nMališani Crvene zvezde i Partizana na turniru u Zvečanu\n28. Septembar 2019. • 13:11\nTurnir u fudbalu „Trofej Miloša Krasića“ koji se danas održava na stadionu u Žitkovcu, nadomak Zvečana, okupio je i ove godine više od 250 mališana rođenih 2009. godine.\nIme bivšeg reprezentativca Srbije i fudbalske zvezde koja je rođena u Kosovskoj Mitrovici i ovog puta je sinonim za veliki sportski uspeh, a za to su se pobrinuli i mališani iz 16 klubova koji su na stadion u Žitkovcu doputovali iz Štrpca, Zubinog Potoka, Kosovske Mitrovice, ali i Novog Pazara, Ćićevca, Guče, Beograda, Apatina...\nPosebnu čast domaćinima svojim prisustvom ukazala su i dva najtrofejnija srpska kluba Crvena zvezda i Partizan.\nMališani Omladinskog kluba „DIF“ iz Kosovske Mitrovice, u čijoj organizaciji se održava ova sportska manifestacija, potrudli su se da svojim vršnjacima budu pravi domaćini, a lepo druženje i puno sportskih uspeha poželeo im je i predsednik Privremenog organa opštine Kosovska Mitrovica Aleksandar Spirić.\n„Ovaj turnir pored okupljanja i zajedništva, pokazuje da jedinstveni i složni možemo mnogo više da radimo. Hvala svima koji su došli, tu su nam i Zvezda i Partizan jedni pored drugih, a o turniru ne treba posebno govoriti znajući kakve je temelje sporta postavio Miloš Krasić. Drago nam je da se okupljamo oko tog imena i naše Kosovske Mitrovice“, rekao je Spirić i zahvalio čelnicima OFK „Dif“ na vrhunskoj organizaciji ovakvog sportskog događaja.\nIako ljuti protivnici na terenu, ekipe Crvene zvezde i Partizana su u Kosovsku Mitrovicu stigle sa istim ciljem, a to je druženje sa decom sa Kosova, ali i da svojim prisustvom uveličaju ovaj događaj. I pored toga što su najveći favoriti za osvajanje pehara, pobede im, kako kažu, ovog puta nisu bile u prvom planu.\nUz zahvalnost domaćinima na dobroj organizaciji i gostoprimstvu, trener dečaka FK „Crvena zvezda“ Ognjen Purić je preneo utiske svoje dece koja su "oduševljena onim što su ovde doživeli".\n„Drugu godinu zaredom dolazimo da se družimo i da provedemo dan u sporstkom duhu, a očekujemo lepu igru, zabavu i druženje. Nismo došli ovde radi postizanja nekog rezultata, već više da obradujemo ovu decu, a onaj ko bude bolji osvojiće pehar koji je prelep“, poručio je Purić u izjavi za Kosovo Onlajn.\nI dok fudbaleri Crvene zvezde brane epitet osvajača ovog turnira, njihovi vršnjaci iz FK „Partizan“ su prvi put na travnatoj podlozi stadiona u Žitkovcu.\n„Veoma rado smo prihvatili poziv, jer smo nedavno bili u Leposavići, gde smo, kao i ovde,primljeni na najbolji mogući način. Deca su oduševljena, ljudi su veseli i gostoprimljivi i imamo sve uslove da uživamo, da se druže sa svojim drugarima iz ovog dela i pokažu znanje koje poseduju“, rekao je za Kosovo Onlajn trener FK „Partizan“ Dragan Obradović i izrazio nadu da će njegovi puleni pokazati dobru igru koju će ispratiti i dobar rezultat.\nSa krajnjeg severa Vojvodine u Kosovsku Mitrovicu stigli su i mladi fudbaleri Apatina, a posebne pozdrave iz ovog grada preneo je sekretar Skupštine opštine Marko Đumić.\n„Čast mi je i zadovoljstvo što sam sa vama ovde i pozivam vas da se u junu nađemo u Apatinu, da odigramo još jedan turnir i da se družimo. Naša deca su prezadovoljna i nadam se da ćemo se i mi vama odužiti na isti način“, rekao je Đumić.\nDa sve protekne u najboljem redu konce u rukama držao je predsednik OFK „Dif“ Nemanja Bulatović koji je istakao da će ovaj turnir sasvim sigurno postati tradicionalan.\n„Ovo je sigurno najveći sportski događaj od 1999. godine do danas. Kako su nam preneli klubovi kojima smo bili domaćini, deca nose prelepa iskustva iz našeg grada i očekujemo ih ponovo sledeće godine da nam budu dragi gosti“, rekao je Bulatović.\nOn je istakao da je i ove godine Miloš Krasić obezbedio pehare i medalje za najbolje plasirane ekipe i pojedince, a organizaciju su finansijski pomogli i brojni pojedinci i privatni preduzetnici iz Kosovske Mitrovice i Zvečana.\nfudbal turnir OFK Dif fkcrvenazvezda FK Partizan


U TOKU 10. CISM ČELENDŽ KUP U PLANINSKOM TRČANJU | Magazin Odbrana i Bezbednost\nNa 10. CISM čelendž kup u planinskom trčanju "Kopaonik 2021", čiji su organizator Ministarstvo odbrane i Vojska Srbije, danas se nadmeću vojne reprezentacije iz ukupno sedam zemalja. Potpredsednik Vlade i ministar odbrane dr Nebojša Stefanović zahvalio se takmičarima iz inostranstva što su u vreme kovida, koji još uvek nije pobeđen, odvojili vreme i došli u našu zemlju i istakao da je izuzetno ponosan na naše vojne sportiste koji uvek i svuda dostojanstveno predstavljaju Srbiju.\nNa 10. CISM čelendž kup u planinskom trčanju “Kopaonik 2021”, čiji su organizator Ministarstvo odbrane i Vojska Srbije, danas se nadmeću vojne reprezentacije iz ukupno sedam zemalja. Potpredsednik Vlade i ministar odbrane dr Nebojša Stefanović zahvalio se takmičarima iz inostranstva što su u vreme kovida, koji još uvek nije pobeđen, odvojili vreme i došli u našu zemlju i istakao da je izuzetno ponosan na naše vojne sportiste koji uvek i svuda dostojanstveno predstavljaju Srbiju.\n– Moram da kažem da je danas lep dan za biti ministar odbrane Republike Srbije. Naša Jovana Preković donela je zlatnu medalju Srbiji u karateu. Ona je jedna od naših pet pripadnika Sportske jedinice Ministarstva odbrane, koji su učestvovali na Olimpijskim igrama u timu naše zemlje, i to je druga medalja koju su doneli Srbiji. Tako da smo zaista ponosni – rekao je ministar Stefanović, podsećajući da su pripadnici ove jedinice do sada na međunarodnim i domaćim takmičenjima osvojili više od 70 medalja.\nOn je, takođe, zahvalio svim vojnim sportistima u našim redovima sistema odbrane, navodeći da dobro zna kolika je žrtva potrebna da bi se postigli vrhunski rezultati.\n– Razgovarao sam i sa našom Nevenom Jovanović (pripadnica odreda „Kobre“) ranije i znam koliko čovek mora da uloži lično sebe, da bi pored redovnih zadataka koristio privatno vreme da se maksimalno pripremi i bude u top formi i da može na dostojan način da predstavlja svoju zemlju. Hoću da vam poželim puno uspeha u ovoj zahtevnoj disciplini, a mi ćemo, što mislim da je veoma važno, nastaviti da ulažemo u vas i da negujemo i gradimo prijateljstvo kroz sport ovakvim takmičenjima i u narednim godinama – rekao je ministar Stefanović.\nProglašavajući otvorenom manifestaciju koja se 10. godinu za redom održava u našoj zemlji, ministar Stefanović je i učesnicima iz ostalih zemalja poželeo da se u Srbiji osećaju dobrodošlo i da nastave da nižu uspehe.\nUz vojnu reprezentaciju Ministarstva odbrane i Vojske Srbije, na 10. CISM čelendž kupu u planinskom trčanju za odličja nadmeću se i vojne reprezentacije iz Bosne i Hercegovine, Crne Gore, Republike Severne Makedonije, Rumunije, Ruske Federacije i Republike Slovenije, koje su takođe članice CISM.\nOrganizator takmičenja u ime Ministarstva odbrane i Vojske Srbije je delegacija Republike Srbije pri Međunarodnom savetu za vojne sportove (CISM), dok su organizovanje pomogli Nacionalni park “Kopaonik”, opštine Raška i Brus i Javno preduzeće “Skijališta Srbije”, uz podršku Srpskog atletskog saveza.\nSvečanom otvaranju 10. CISM čelendž kupa u planinskom trčanju prisustvovao je i načelnik Vojne akademije general-major dr Bojan Zrnić, inače šef Delegacije Republike Srbije pri CISM.


Dve pobede pred put u Atinu Featured\nWritten by Super User Read 3630 times\nBeograd'96 je ostvario dve ubedljive pobede proteklog vikenda u Prvenstvu Srbije protiv Vojvoda i Vojvodine, čime je donekle popravio formu pred zvanični CEB turnir koji ga čeka u Atini naredne nedelje (16 – 21.06.). Turnir u Grčkoj će biti najjači po sastavu ekipa još od daleke 2007. godine kada je šampion Srbije igrao u najjačoj - A grupi CEB.\nLoše vreme prethodnih nedelja je potpuno onemogućilo naš tim da uđe u bilo kakvu seriju utakmica kojom bi uspeo da podigne kvalitet igre, a neigranje jake Interlige ove sezone je još veći hednikep pred važno takmičenje.\nIpak, Beograd'96 je proteklog vikenda dosta popravio odbranu koja je igrala skoro bez greške u dve pobede od 7:0 (Vojvode) i 13:2 (Vojvodina). Udaranje je i dalje prava nepoznanica a protiv jakih bacača u Atini će biti potrebno mnogo više nego što je pokazano u prethodnih 2 meseca.\nU subotnjem meču Beograd je sigurnom igrom i solidnim pitchingom Marka Badovinca savladao Zemunce sa 7:0. Meč je rešen u petoj izmeni kada je Beograd poveo sa 5:0 i do kraja meča nije dozvolio nijedan poen Vojvodama, dodavši još dva u poslednje dve izmene.Odbrana je bila sjajna a Badovinac je nanizao 12 SO.\nU nedelju je viđen veoma solidan meč gde je Vojvodina ponovo pokazala određeni kvalitet i u duelu dva solidna bacača Stajića i Šijačića bilo je 2:2 u petoj izmeni.Beograd vodi sa 3:2 u šestoj izmeni a perfektna odbrana ne dozvoljava Novosađanima da pomisle na novi poen. U poslednje dve izmene Beograd lomi otpor Vojvodine i dodaje još 10 poena za kraj u osmoj izmeni.\nBeograd'96 ove nedelje dobija dva dobra pojačanja za CEB Kup – Kita Koronu (USA), koji je igrao za Beograd nekoliko sezona (2007,2008,2011) i mladog Kristijana Bokića (19), pitchera iz Čikaga, amerikanca srpskog porekla.\nU Atini će Beograd igrati protiv ekipa iz Rusije, Bugarske, Ukrajine, Finske i Grčke.\nLast modified on Monday, 08 July 2013 21:17\nMore in this category: « Traljavo na početku\tBeograd'96 bolji od Vojvoda »


U Muzeju Srpske izloženi radovi djece nastali u likovnim radionicama – Udruženje ISKRA Banja Luka\nU Muzeju Srpske izloženi radovi djece nastali u likovnim radionicama\nU Muzeju Republike Srpske u Banjaluci simbolično su izloženi radovi djece nastali u likovnim radionicama koje su organizovane u proteklih šest godina u ovoj instituciji, povodom 15. februara, Svjetskog dana borbe protiv malignih bolesti djece.\nPredsjednik Udruženja roditelja djece oboljele od malignih bolesti “Iskra” Dijana Berić rekla je da je proteklih šest godina Muzej Srpske organizovao likovne radionice na kojima su djeca osnovnih i srednjih škola imali priliku da crtaju i kroz crtež izraze svoja osjećanja i pošalju poruku djeci koja se liječe od malignih bolesti.\n“Ovo je na neki način povratak i veza sa stvarnošću i normalnim životom oboljele djece, što prija mladom čovjeku koji je istrgnut iz svakodnevnice”, rekla je Berićeva novinarima u Banjaluci.\nViši muzejski pedagog Nataša Nogo rekla je da Odjeljenje za obrazovno-pedagoški rad već sedmu godinu ima dobru saradnju sa “Iskrom”. “Nažalost, zbog pandemije virusa korona djeca nisu mogla da dođu u Muzej. U kontaktu smo sa svim školama koje su svih proteklih godina bile podrška djeci iz Roditeljske kuće i Hematoonkološkog odjeljenja Univerzitetskog kliničkog centra Republike Srpske”, rekla je Nogo.\nPrema njenim riječima, Muzej Srpske je uvijek otvoren za ovakve radionice i izložbu, te je dodala da je važna podrška svih banjalučkih škola koju dobijaju.\nMuzejski pedagog Ana Brataševec rekla je da je Svjetska zdravstvena organizacija /SZO/ svake godine postavlja pitanje o doprinosu institucija svjetskoj borbi protiv dječijih malignih oboljenja.\n“Ono što Muzej Srpske već sedmu godinu radi je da uključuje djecu iz škola i drugih obrazovnih institucija da zajedno putem kreativnih radionica i događaja promoviše ovu borbu kao globalni odgovor na sugestije SZO”, rekla je ona.\n(VIDEO) U Muzeju RS obilježen Međunarodni dan borbe protiv malignih bolesti djece\nNarodni poslanici i članovi Vlade nosili su zlatno-žute trakice\nArhive Odaberite mjesec April 2022 (1) Mart 2022 (4) Februar 2022 (19) Decembar 2021 (15) Novembar 2021 (7) Oktobar 2021 (6) Septembar 2021 (16) August 2021 (1) Juli 2021 (8) Juni 2021 (2) Maj 2021 (2) April 2021 (2) Mart 2021 (3) Februar 2021 (7) Februar 2020 (2) Novembar 2019 (1) Septembar 2019 (2) August 2019 (3) Mart 2019 (1) Februar 2019 (2) Januar 2019 (2)


Zvezda prodala Sitiju braću Ilić za 5 miliona evra! – BiGportal.ba\nZvezda prodala Sitiju braću Ilić za 5 miliona evra!\nZvezda se obavezala da 18-godišnji Luka (2. jula postao punoletan) odigra najmanje 15 utakmica u tekućoj sezoni, od čeka je on “odradio” jednu, jer je ušao u 90. minutu protiv Florijane u revanšu na Malti.\nS druge strane, dve godine mlađi Ivan će morati bar deset puta da zaigra u timu Vladana Milojevića, prenosi “Mocart Sport”.\nDa bi se to dogodilo, Zvezda mora da u naredih 18 meseci isplati 6,8 miliona evra ovoj banci, da bi joj bio oprošten ostatak duga koji ukupno iznosi 25 miliona, prenose “Večernje novosti”.


Demanti OO DPS-a Mojkovac SNP-u: Ko se topi hvata se za pjenu\nponedjeljak, 13 novembar 2017 17:34\nMudri ljudi kažu da nije važno šta se kaže, već ko kaže. Kada stranka koja je duže vrijeme u političkoj agoniji, sebi da za pravo da politiku koja je Mojkovac spasla od propadanja, nazove pogubnom, onda to predstavlja potpuni gubitak dodira sa realnošću.\nKao da su zaboravili kako je Mojkovac izgledao za njihovo vrijeme?! Da je Jalovište bilo otvorena septička jama, u koju se ispuštala kanalizacija, da je grad bio prljav i zapušten, da su građani zbog vode i blata, do željezničke stanice morali u gumenim čizmama, da se u Mojkovac nije moglo ući, zbog bob staze koju su napravili mimo projekta, da su o Bjelasici upravo oni širili lažni optimizam, i koristili je u marketinške svrhe!\nDakle, ni tada kao ni danas, o razvoju nijeste pozvani da govorite. Sve čega ste se dohvatili propalo je, uključujući i nekada jaku opozicionu stranku- Socijalističku narodnu partiju.\nI da ne zaboravimo, više od polovine pobjedničke liste ,, Za naš Mojkovac- DPS Milo Đukanović“ čine mladi ljudi između 20 i 40 godina. Ljudi, koji ni po čemu drugom, osim po obrazovanju i vaspitanju nijesu prepoznati u našoj zajednici. I zato, neka vam je na čast, svaka zlonamjerna i zlurada opaska, kojima pokušavate da ukaljate ugled njima i njihovim porodicama.\nI danas, 13. novembra na Njegošev rođendan, pokušavajući da se sažalimo nad tužnom sudbinom nekada najveće opozicione partije, tj. onoga što je od nje ostalo (ako je ostalo), ne preostaje nam ništa drugo nego da se poslužimo mudrošću Gorskog Vijenca : ,, Ko se topi hvata se za pjenu, nad glavom se nadodaju ruke“.


Dnevni bilten 17.05.2017.\nVUČIĆ SE SASTAO SA PREDSEDNIKOM KINE SI DjINPINGOM\nPEKING, 16. maj 2017. (Beta) - Premijer Srbije Aleksandar Vučić sastao se danas u Pekingu s predsednikom Kine Si Djinpingom i zamolio ga da pomogne u uspostavljanju direktne avio linije i u funkcionisanju RTB Bor. Kako je saopštila Vlada Srbije, Vučić je kineskog predsednika obavestio o rezultatima rada Železare Smederevo i zahvalio mu na pomoći oko realizacije tog sporazuma sa Kompanijom Hestil. "Našu putnu infrastrukturu smo razvili u poslednje dve godine više nego u poslednjih 60, i to bez vaše pomoći nikada ne bismo uspeli. Podržavamo politku jedne Kine i uvek možete da računate na Srbiju kao na svog velikog prijatelja", naglasio je Vučić. Srpski premijer je obavestio kineskog predsednika i o napretku pripremnih radova na izgradnji pruge Beograd - Budimpešta. Predsednik Si je zahvalio na konkretnim predlozima za nove vidove saradnje sa Srbijom, naročito iz oblasti poljoprivrede, avio saobraćaja i energetike, istakavši da infrastrukturni projekti imaju prioritet u saradnji dveju zemalja. "Ohrabriću i podržaću razgovore oko uspostavljanja direktne linije", zaključio je predsednik Si i naglasio da će to pomoći većoj turističkoj razmeni. On je istakao da prijatelji koji dolaze izdaleka čine da jedna država brže napreduje i još jednom čestitao premijeru Vučiću pobedu na predsedničkim izborima. "Pod vašim rukovodstvom Srbija će ekonomski i politički još brže napredovati. Vi ste doprineli dobrim odnosima naše dve zemlje. Naša bilateralna saradnja je na najvišem nivou trenutno. Spreman sam da radimo zajedno na učvršćivanju odnosa i strateškog partnerstva naše dve zemlje", zaključio je predsednik Si.\nVUČIĆ: PUNA PODRŠKA SI DjINPINGA ZA AVIO-LINIJU IZMEDjU SRBIJE I KINE\nPEKING, 16. maj 2017. (Beta) - Premijer Srbije Aleksandar Vučić izjavio je danas u Pekingu da je od predsednika Kine Si Djinpinga dobio punu podršku za otvaranje avio-linije između Srbije i Kine, bez obzira da li će let biti iz Pekinga ili Šangaja ka Beogradu. "Na nama je da obavimo tehnički posao i da razgovaramo s privatnim kineskim kompanijama. Mi nemamo te kapacitete, gubili bismo veliki novac. Da bi ta linija bila rentabilna potrebno je da prođe dve ili tri godine", rekao je Vučić novinarima u Pekingu, gde prisustvuje forumu "Jedan pojas – jedan put" za međunarodnu saradnju. Vučić je istakao da je važno da je dobijena dozvola za uvođenje direktnog leta od Kine do Beograda i da se vrlo brzo mogu očekivati konkretni dogovori. Po rečima Vučića, kineski predsednik je potvrdio da su kineski investitori zaintesovani za privatizaciju beogradskog aerodoma "Nikola Tesla". Dodao je da je s predstavnicima dve kineske kompanije razgovarao o Rudarsko-topioničarskom basenu (RTB) Bor. Vučić je istakao da će za tri godine, posle rekonstrukcije pruge Beograd-Budimpešta, finansirane kineskim kreditom, vozovi od Beograda do Novog Sada stizati brzinom do 200 kilometara na sat, a da će se od Beograda do Budimpešte stizati za oko tri sata. Prema njegovim rečima, radovi na toj pruzi će početi za par meseci. Vučić je rekao da je Srbija na skupu u Pekingu potpisala najveći broj ugovora, od kojih se veliki broj odnosi na poljoprivredu. Naveo je da se u Kinu već sada iz Srbije mogu izvoziti neograničene količine jagnjećeg mesa, kukuruza, suvih šljiva i rezanaca od repe, a da će do leta biti omogućen izvoz goveđeg mesa i do kraja godine izvoz svinjskog mesa i mlečnih proizvoda. "Istovremeno će u kineski prerađivači početi da dolaze u Srbiju i da proizvode za izvoz u Kinu", rekao je Vučić.\nMIHAJLOVIĆ U PEKINGU POTPISALA SPORAZUM O FINANSIRANjU PRUGE BEOGRAD-BUDIMPEŠTA\nPEKING, 16. maj 2017. (Beta) - Ministarka građevinarstva, saobraćaja i infrastrukture Srbije Zorana Mihajlović potpisala je danas u Pekingu sporazum o zajmu sa kineskom Eksim bankom kojim će se finansirati rekonstrukcija i modernizacija prve deonice brze pruge od Beograda do Budimpešte. Preferencijalni zajam odnosi se na modernizaciju deonice dvokolosečne pruge od Beograda do Stare Pazove i vredan je 297,6 miliona dolara. Odobren je na 20 godina, sa grejs periodom od pet godina. Ovo će biti prva pruga u Srbiji kojom će vozovi moći da idu brzinom do 200 km na sat. Građevinski radovi na rekonstrukciji i modernizaciji ove pruge počeće ove godine. Ministarka Mihajlović je rekla da je brza pruga od Beograda do Budimpešte za Srbiju najznačajniji projekat iz kineskog projekta "Jedan pojas, jedan put", jer se nalazi na glavnoj ruti od grčke luke Pirej do centralne Evrope. "Ova deonica je od velikog značaja za Srbiju, jer će to biti glavni i najbrži izvozni pravac za našu privredu ka zemljama EU. Ova linija je značajna i zbog toga jer će povezati Beograd sa Bečom i drugim evropskim gradovima. Kada bude bila završena, građani će od Beograda do Novog Sada putovati oko pola sata, a do Subotice će stizati za manje od sat vremena", izjavila je Mihajlovićeva posle potpisivanja ugovora.Pruga od Beograda do Budimpešte biće građena po evropskim standardima i biće sastavni deo evropskih železničkih saobraćajnica, a kako se navodi, koliko je ovaj finansijski ugovor značajan govori i podatak da su tokom čitavog foruma potpisana samo dva finansijska ugovora sa svim učesnicima, od kojih je jedan sa Srbijom. Ugovor je potpisan u prisustvu srpskog i kineskog premijera, Aleksandra Vučića i Li Kećanga, a kako je saopštilo resorno ministarstvo, nakon ovog, srpska delegacija imala je sastanak i s predsednikom Kine Si Djinpingom. Srpska strana dobila je potvrdu i da će se dodatno ubrzati procedura kako bi se uskoro potpisao i finansijski ugovor i počeli radovi na obilaznici oko Beograda. Dogovoreno je i finansiranje auto-puta od Preljine do Požege, za šta se potpisivanje očekuje u novembru u Budimpešti, na Samitu Kine i 16 zemalja centralne i istočne Evrope. Očekuje se i da radovi na izgradnji ovog auto-puta počnu sledeće godine. Mihajlovićeva je u prisustvu najviših kineskih i srpskih zvaničnika potpisala i Aneks sporazuma o ekonomsko-tehničkoj saradnji Srbije i NR Kine, kojim se dodatno definiše saradnja dve zemlje u oblasti infrastrukture.\nMALI: SARADNjA SRBIJE I KINE NIKAD NISU BILI BOLjI\nPEKING, 16. maj 2017. (Beta) - Gradonačelnici Beograda i Pekinga Siniša Mali i Cai Ci ocenili su danas da će saradnja dva grada, učvršćena kroz brojne projekte, dodatno biti unapređena uspostavljanjem direkte aviolinije koja će povezivati glavne gradove Srbije i Kine. Oni su u Pekingu su razgovarali o kineskim investicijama u Srbiju od nekoliko milijardi evra, saopštila je Uprava Grada Beograda. Mali je ocenio da će direktan avionski let Beograd-Peking doprineti povećavanju broja turista. Prema njegovim rečima, manifestacije "Dani Pekinga u Beogradu" i "Dani Beograda u Pekingu" potvrđuju da odnosi dve zemlje nikada nisu bili bolji. "U septembru ćemo imati manifestaciju tokom koje će za dva dana biti organizovan veliki broj događaja u oblasti sporta, kulture, biznisa, kako bismo naša dva grada i naroda još više približili", naveo je Mali.\nDAČIĆ PRIMIO ODLAZEĆEG AMBASADORA BELORUSIJE\nBEOGRAD, 16. maj 2017. (Beta) - Ministar spoljnih poslova Ivica Dačić primio je danas u oproštajnu posetu beloruskog ambasadora Vladimira Čuševa, navodi se u saopštenju ministarstva spoljnih poslova Srbije. Dačić je rekao da se saradnja dve zemlje uspešno razvijala poslednjih godina, kako na političkom nivou tako i na nivou gradova i opština u Srbiji i Belorusiji. On je rekao da je takva saradnja umnogome zasluga Čuševa, koga je predsednik Srbije Tomislav Nikolić odlikovao Ordenom srpske zastave prvog stepena za zasluge u jačanju odnosa dve zemlje. Dačić je Čuševu poželeo sve najbolje u profesionalnom i ličnom životu i izrazio nadu da će on i na novoj dužnosti nastaviti da doprinosi razvoju odnosa Srbije i Belorusije i saradnji na polju zaštite nacionalnih interesa na međunarodnom planu.\nDAČIĆ SE SASTAO SA AMBASADOROM AZERBEJDžANA\nBEOGRAD, 16. maj 2017. (Beta) - Ministar spoljnih poslova Ivica Dačić sastao se danas sa ambasadorom Azerbejdzana Eldarom Hasanovom, navodi se u saopštenju ministarstva spoljnih poslova Srbije. Dačić i Hasanov su razgovarali o aktuelnim pitanjima u odnosima dve zemlje, pre svega ekonomskim, i mogućnostima za njihovo unapređenje. Posebna pažnja posvećena je saradnji i uzajamnoj podršci u međunarodnim organizacijama. Oni su se saglasili da postoji obostrani interes za održavanje dijaloga na visokom i najvišem nivou i državnim posetama u narednom periodu. U razgovoru je istaknut interes Srbije za unapređenje vizne liberalizacije između dve zemlje, što bi pozitivno uticalo na trgovinsku razmenu i razvoj turizma, dodaje se u saopštenju.\nVUČIĆ: NEMA RAZLOGA ZA ZAOBRINUTOST, IMAMO DOBRU SARADNjU SA KFOROM\nPEKING, 16. maj 2017. (Beta) - Premijer Srbije Aleksandar Vučić ocenio je danas u Pekingu da su Srbi na Kosovu i Metohiji sigurniji kad je prisutno više pripadnika Kfora i dodao da nema razloga za zabrinutost. "Nema razloga za zabrinutost, zato što mi s Kforom imamo dobru saradnju. Mi se osećamo sigurnijim, osećamo da su Srbi na Kosovu sigurniji kad je više pripadnika Kfora", rekao je Vučić na pitanje novinara da prokomentariše informacije da SAD šalje dodatnu vojsku na Kosovo i da li ima razloga za zabrinutost. Vučić je dodao da samo Kfor može da zaštiti Srbe na Kosovu. "Mi ne možemo na drugačiji način. Kako da zaštitimo naš narod u Kosovskom Pomoravlju, kako da zaštitimo naš narod u Gračanici, u Metohiji, nego to može da čini Kfor. Ako je to smisao, onda smo zahvalni, ako to nije smisao, onda ne znam šta bih vam odgovorio. Ali ja mislim da drugog smisla nema", rekao je Vučić.\nVUČIĆ ČESTITAO NOVOM PREMIJERU FRANCUSKE EDUARU FILIPU\nBEOGRAD, 16. maj 2017. (Beta) - Premijer Aleksandar Vučić čestitao je danas novoimenovanom premijeru Francuske Eduaru Filipu postavljenje na tu funkciju i izrazio uverenje da će saradnja Srbije i Francuske biti unapređena. "U današnjem svetu punom izazova, verujem da ćete francusku vladu voditi s punom posvećenošću i odlučnošću", naveo je Vučić. Vučić je naveo da će Srbija, koja je na putu evropskih integracija, uvek biti spremna da sarađuje s onima koji se bore za nove ideje i ciljeve za dobrobit i prosperitet naroda, saopštila je Vlada Srbije. "Uveren sam da će tokom Vašeg mandata saradnja naših dveju zemalja biti unapređena", naveo je Vučić. Srbija je posle odluke francuskog suda o Ramušu Haradinaju povukla ambasadora iz Pariza i ograničila diplomatske kontakte s Farncuskom, ali je posle predsedničkih izbora i pobede Emanuela Makrona vratila ambasadora. Makron je juče imenovao Filipa za premijera.\nKUBUROVIĆ: NEKONSTRUKTIVAN STAV PRIŠTINE OTEŽAVA DIJALOG\nNjUJORK, 16. maj 2017. (Beta) - Ministarka pravde Srbije Nela Kuburović izajavila je danas na Savetu bezbednosti Ujedinjenih nacija da Priština dijalog i normalizaciju odnosa koristi kao sredstvo za ucenjivanje Beograda i evropskih partnera. Kuburović je na sednici u Njujorku, na kojoj je predstavljen izveštaj generalnog sekretara UN o Unmiku, kritikovla odluku francuskog suda da Srbiji ne izruči jednog od bivših lidera Oslobodilačke vojske Kosova Ramuša Haradinaja i ocenila da je na Kosovu sve počelo "od laži koje su plasirali ljudi poput Vilijama Vokera koji danas čak ni ne krije svoje velikoalbanske ambicije i projekte". Kuburović je pozvala države koje nisu priznale jednostrano proglašenu nezavisnost Kosova da ostanu pri svom stavu, a države koje su priznale Kosovo da tu "svoju odluku preispitaju i na taj način doprinesu nastojanjima da se za ovo pitanje iznađe obostrano prihvatljivo rešenje polazeći od neprihvatljivosti unilateralizma kao načina rešavanja bilo kog pitanja". Ona je ocenila da u proteklom periodu nije bilo napretka u uspostavljanju Zajednice srpskih opština, iako je to "najvažniji deo Prvog sporazuma o normalizaciji odnosa". Ona je rekla da se problem neće rešiti "uzgrednim javnim kritikama" Prištini sa Zapada, već da je potrebno da se čuje ujedinjeni glas evropskih partnera i uvaženih članica Saveta bezbednosti da Priština što skorije izvrši svoje obaveze po pitanju ZSO. "Više nisu dovoljne prazne reči, potrebna su konkretna dela", rekla je Kuburović. "Teško je odupreti se utisku da dijalog u aktuelnom momentu ne donosi rezultate u meri u kojoj bi to mogao zahvaljujući nekonstruktivnom stavu Prištine i evidentnom nedostatku volje da se dogovoreno sprovede. Da bi dijalog bio istinski svrsishodan ne sme biti zloupotrebljavan kao platforma za nametanje interesa jedne strane na bazi nerealnih očekivanja Prištine da normalizacija ne može da predstavlja ništa drugo do priznanje njene jednostrano proglašene nezavisnosti od strane Srbije", rekla je Kuburović. Kuburović je rekla da dijalog nema alternativu, ali da ga treba nastaviti s više odgovornosti i istinske opredeljenosti za kompromise. Ona je rekla da se Srbija nada se da će "Priština uvideti da s Beogradom mora da pronađe obostrano prihvatljiva rešenja za sva otvorena pitanja koja ne mogu biti bazirana na diktatu i dovođenju Srbije pred svršen čin". Navodeći da je neprihvatljivo da Priština koristi dijalog i normalizaciju odnosa kao sredstvo ucene prema Srbiji i evropskim partnerima, Kuburović je rekla da takav stav Prištine "kulminirao početkom marta kada je njena skupština usvojila rezoluciju o prekidu dijaloga, koji se faktički vezuje za sudbinu jedne osobe koja se tereti za najmonstruoznije zločine". "Usledile su i otvorene pretnje albanskih političkih lidera iz regiona prekrajanjem granica i stvaranjem tzv. 'velike Albanije' u slučaju da njihove ambicije u pogledu evro-integracija ne budu zadovoljene po ubrzanoj proceduri", rekla je Kuburović. Kuburović je rekla da Srbija smatra "sramnom, protivpravnom i skandaloznom odluku" francuskog suda u Kolmaru da odbije ekstradiciju Haradinaja koji je osumnjičen za najteže ratne zločine, dodajući da ta odluka predstavlja "povredu univerzalnog principa međunarodnog prava o sprečavanju nekažnjivosti ratnih zločina, a posebno je neprihvatljiva i neosnovana konstatacija da bi ekstradicija Ramuša Haradinaja Republici Srbiji imala izuzetno teške posledice po njega". "Varaju se svi oni koji smatraju da je odluka francuskog suda pobeda kosovskih Albanaca. Nije to pobeda kosovskih Albanaca već pobeda zločina, i nije to naš poraz, već poraz prava i pravde. Naša je moralna i svaka druga obaveza da, pre svega zbog žrtava, nastavimo svoju borbu za pravdu i istinu. Od toga nećemo odustati jer naše žrtve nisu manje vredne. A upravo je to poruka koju šalju oni koji su ovakvu, politički motivisanu, odluku doneli ali i oni koji su zločinca Ramuša Haradinaja u Prištini dočekali vatrometom - da ubijanje Srba nije i ne treba da bude kažnjivo", rekla je ona. Srpska ministarka je rekla da je na Kosovu sve počelo "od laži koje su plasirali ljudi poput Vilijama Vokera koji danas čak ni ne krije svoje velikoalbanske ambicije i projekte, a poznato je da se protivi i Specijalnom sudu koji treba da procesuira zlodela počinjena od strane tzv. 'Oslobodilačke vojske Kosova' (OVK)", rekla je Kuburović. "Vilijam Voker koji je bio na čelu Kosovske verifikacione misije OEBS i dužan da, kao zvaničnik te organizacije, postupa objektivno i nepristrasno, zloupotrebio je svoj mandat i misiju OEBS-a radi ostvarivanja ciljeva koji su danas razotkriveni i sastoje se u formiranju nezavisnog 'Kosova' i 'velike Albanije'", rekla je ona. Ona je rekla da verifikaciona misija na čijem je čelu bio Voker nikada nije delovala u punom sastavu i svi verifikatori su povučeni neposredno pred agresiju na SRJ, na osnovu odluke Vokera od 20. marta 1999. Dodala je da neostvarivanje misije OEBS-a na osnovu sporazuma od 16. oktobra 1998, vršenje velikog pritiska na Helenu Rantu da forenzički izveštaj modelira prema željama Vokera, slanje lažnog izveštaja o navodnom masakru civila u selu Račak, sami za sebe, a posebno u kontekstu nedavnih izjava Vokera o planu stvaranja "velike Albanije", jasno govore da je delovao na način koji predstavlja zloupotrebu mandata OEBS-a a time kršenje rezolucije SB 1203. "U tom kontekstu, uloga Vilijama Vokera se ne može okarakterisati na drugi način do korišćenje pozicije u jednoj respektabilnoj međunarodnoj organizaciji (OEBS-u) kako bi se stvorili politički uslovi za donošenje odluke o agresiji na SRJ. Ovo potkrepljuje i nedavna izjava Viktorije Nuland koja potvrđuje da su SAD dvadeset godina ulagale u nezavisnost "Kosova". Način na koji je postupao Vilijam Voker i upotreba oružane sile protiv SRJ se ne može kvalifikovati na drugačiji način do kao flagrantno kršenje načela na kojima se temelji Organizacija UN", rekla je ona. Kuburović je rekla da je "protivpravna odluka o agresiji na SRJ usledila prvenstveno na osnovu izveštaja Vilijama Vokera, iako na Kosovu i Metohiji 1998-1999 godine nije bilo humanitarne katastrofe niti progona kosovskih Albanaca. U isto vreme u kome je Voker bio na čelu Verifikacione misije, primera radi, nemačko Ministarstvo spoljnih poslova u jednom dopisu sudu u Triru, ukazuje da operacije jugoslovenskih i srpskih snaga bezbednosti nisu bile usmerene na kosovske Albance kao etničku grupu, već na militantne protivnike i njihove navodne sledbenike", rekla je ona."Rezolucija SB UN 1244 (1999) ne predstavlja, niti može predstavljati naknadno odobrenje upotrebe oružane sile protiv SRJ, niti može promeniti pravnu kvalifikaciju intervencije NATO-a kao agresije. Ova Rezolucija, kako je konstatovao i Međunarodni sud pravde u svom savetodavnom mišljenju o saglasnosti sa međunarodnim pravom jednostranog proglašenja nezavisnosti Kosova, čini deo međunarodnog prava, kao i Uredba UNMIK-a br. 2009/1, a kojim se Kosovo i Metohija definiše kao teritorija u sastavu Republike Srbije koja se nalazi pod međunarodnom upravom", rekla je ona. Kuburović je rekla da se Srbija oštro protivi uspostavljanju oružanih snaga na Kosovu suprotno rezoluciji Saveta bezbednosti UN 1244 i Ustavu Srbije i dodala da su takvi pokušaju podsticaji novih tenzija u izuzetno osetljivom momentu koji su obeležile opasne izjave o prekrajanju međunarodno priznatih granica i stvaranju "velike Albanije". Ona je rekla da poseban izazov bezbednosti na Kosovu predstavlja i trend nastavka procesa povratka islamističkih boraca sa bliskoistočnih ratišta i jačanja političkog i verskog ekstremizma. Kuburović je rekla da je dijalog pod pokroviteljstvom EU najprikladnije sredstvo za izgradnju poverenja između srpskog i albanskog naroda na Kosovu, ali i važan mehanizam za podršku naporima EU usmerenim na učvršćivanje mira, stabilnosti i procesa evropskih integracija u regionu. "Srbija je čvrsto opredeljena da nastavi dijalog čiji je primarni cilj rešavanje svakodnevnih, životnih problema ljudi na Kosovu i Metohiji, bez prejudiciranja budućeg statusa i uz puno poštovanje rezolucije Saveta bezbednosti UN 1244, koja i dalje predstavlja osnov i okvir za rešavanje pitanja Kosovu i Metohiji, uz garantovanje teritorijalne celovitosti Srbije", rekla je srpska ministarka.\nJAPANSKI AMBASADOR: SRBIJA JE PO LjUDSKIM, PRIVREDNIM I PRIRODNIM POTENCIJALIMA KLjUČNA U JIE\nBEOGRAD, 16. maj 2017. (Beta) - Amabsador Japana Djuići Tahakara izjavio je danas u razgovoru s ministarskom zaduženom za evrointegracije Jadrankom Joksimović da Japan smatra da je Srbija – po položaju, ljudskim, privrednim i prirodnim potencijalima, ključna država Jugoistočne Evrope. Japan podržava put Srbije ka članstvu u Evropskoj uniji, jer se primenom evropskih normi stvara ambijent koji potencijalnim investitorima, ali ne samo iz EU, već i iz šire međunarodne zajednice, garantuje sigurnost, što je preduslov razvoja i unapređenja ekonomske saradnje, ocenio je Tahakara, navodi se u saopštenju iz kabineta ministarke zadužene za evrointegracije. Joksimovićeva i Takahara razgovarali su o bilateralnim odnosima dve države – posebno u kontekstu donatorske i razvojne pomoći Japana, procesu evropskih integracija Srbije, reformama koje se sprovode, situaciji u regionu i drugim aktuelnim temama. Na sastanku je bilo reči i o inicijativi koju su Joksimovićeva i Takahara ranije dogovorili, na osnovu koje se priprema nacrt sporazuma kojim će volonteri – eksperti iz Japana, iz japanskog volonterskog programa, doći u Srbiju da pomognu lokalnim samoupravama u pripremi projekata za regionalni razvoj. Ministarka je zahvalila Vladi u Tokiju na permanentoj donatorskoj pomoći, posebno tokom poplava i migrantske krize. Potvrda je to, prema njenim rečima, činjenice da je Japan jedan od najaktivnijih razvojnih partnera Srbije. Ambasador je naveo da Japan podržava put Srbije ka članstvu u Evropskoj uniji, jer se – objasnio je, primenom evropskih normi stvara ambijent koji potencijalnim investitorima, ali ne samo iz EU, već i iz šire međunarodne zajednice, garantuje sigurnost, što je, kako je precizirao, preduslov razvoja i unapređenja ekonomske saradnje. Kada je o privrednoj saradnji i investicijama reč, ministarka Joksimović i ambasador Takahara potvrdili su zadovoljstvo razvojem projekata koji će omogućiti veće upošljavanje kvalitetne radne snage, što će se odraziti na ukupan razvoj Srbije. U tom kontekstu, Takahara je najavio de će delegacija japanske spoljnotrgovinske investicione agencije Džetro u narednom periodu posetiti Srbiju.\nBRISEL, 16. maj 2017. (Beta) - Visoka predstavnica Evropske unije Federika Mogerini imenovala je Sema Fabricija (Sem Fabrizi) za šefa Delegacije EU u Srbiji, saopštila je danas Evropska služba za spoljne poslove (EEAS) u Briselu. Fabrici je dosad bio šef Delegacije EU u Australiji. Mogerini, čelnica Evropske službe za spoljne poslove današnjom odlukom odredila je ukupno 41 šefa delegacija EU širom sveta.


Tanjug 8. juna 2021. 12:05\nBEOGRAD – Vizuelna umetnica Ema Bregović predstaviće svoje radove nastale poslednjih nekoliko godina izložbom „Dont vori“ (Don’t Worry) koja će biti otvorena 12. juna (20:00) i trajaće do 4. jula u bioskopu „Balkan“ u Beogradu, u organizaciji Fondacije „Saša Marčeta“.\n„Ime izložbe je mali eho na trenutnu situaciju, na naše društvo, i način življenja, a na neki način i na često tešku izradu mojih projekata… Neki su malo impulsivniji, ali svi se artikulišu oko zajedničke tematike nerazrešenih konflikata, kompleksnih odnosa između našeg društva, umetnosti i politike“, rekla je Ema Bregović.\nKustoskinja izložbe je direktorka fondacije Ksenija Samardžija, a Bregovićeva je istakla da je dobila „neverovatnu priliku“ da izlaže u bioskopu „Balkan“, koji je „kultno mesto“ u kome posetioci mogu da osete „odnos između prostora i skulptura, i načina na koji se ta relacija kreira“.\nU saopštenju se kaže da je član programskog saveta Fondacije „Saša Marčeta“ Stevan Vuković ocenio da se u radovima Bregovićeve „susreću istorija umetnosti i popularne kulture, kao i predmeti iz domena uzvišenog i banalnog“.\n„U njenom pristupu ima veoma mnogo lakoće i benevolentnosti, zdravog humora i ironičnog odmaka od standardnih klasifikacija i hijerarhizacija slika i oblika, a posebno od njihovog jednoznačnog određivanja u domenu politika identiteta, bilo da su oni određeni kao verski, etnički, socijalni ili rodni“, smatra Vuković.\nEma Bregović je magistrirala na Školi lepih umetnosti u Nantu 2018. godine, trenutno živi i radi u Beogradu i Parizu, a kako se navodi, „najznačajnija dela mlade umetnice prikazuju sinestetičku harmoniju između poezije i nasilja, odražavajući njenu katarzičnu potragu za mirom, jedinstvom i spokojem izgubljenim kroz jugoslovenske ratove“.